KOMMISSIONEN FOR DE EUROPÆISKE FÆLLESSKABER 
Bruxelles, den 30.06.1995 
KOM(95) 149 endelig udg. 
95/0156 (CNS) 
MEDDELELSE FRA KOMMISSIONEN 
til Europa-Parlamentet og Rådet 
vedrørende et flerårigt fællesskabsprogram til stimulering af udviklingen 
af en europæisk multimedieindholdsindustri og tilskyndelse til anvendelse af 
multimedieindhold i det spirende informationssamfund 
(INFO2000) 
Forslag til 
RÅDETS BESLUTNING 
vedrørende vedtagelsen af et flerårigt EU-program til stimulering af udviklingen af en 
europæisk industri for multimedieindhold i det spirende informationssamfund 
(INFO2000). 
(fremsat af Kommissionen) 

MEDDEL] KOI fONEN 
til Europa-Parlamentet og Rådet 
vedrørende et flerårigt fællesskabsprogram til stimulering af udviklingen 
af en europæisk multimedieindholdsindustri og tilskyndelse til anvendelse af 
multimedieindhold i det spirende informationssamfund 
(INFO2000) 
1- 9~ 
INDHOLDSFORTEGNELSE 
0. Definitioner 9 
1. INFO2000: politisk sammenhæng 10 
2. Indholdsindustrien og indholdsmarkedet 12 
2.1 Erhvervsmiljøet i forandring 12 
2.2 Informationsindustriens strategiske betydning 13 
2.3 Europas konkurrencemæssige situation 15 
3. Vejen frem 16 
3.1 Målsætninger og aktioner 16 
3.2 Afhj ælpning af hindringer for vækst -17 
3.3 Deltagere 19 
3.4 Udvælgelse af projekter 20 
4. Afsluttende bemærkninger 20 
BILAG 1: OVERSIGT OVER INFO2000-AKTTONER 21 
BILAG 2: LISTE OVER AKRONYMER/FORKORTELSER 25 
Side 8 
0. DEFINITIONER 
HVAD FORSTÅR VI VED INDHOLD? 
Indhold er i denne meddelelse defineret som data, tekst, lyd, billeder eller 
multimediekombinationer heraf, opbevaret i analogt eller digitalt format på forskellige 
bæremedier såsom papir, mikrofilm eller magnetiske eller optiske lagringsmedier. 
HVAD FORSTÅR VI VED INDHOLDSINDUSTRI? 
Indholdsindustrien er involveret i tre hoved aktiviteter: 
• produktion 
• udvikling 
• samling og distribution af indholdsbaserede produkter og tjenester. 
Indholdsindustrien omfatter følgende segmenter: 
• forlagsvirksomhed inden for de trykte medier (aviser, bøger, blade, 
virksomhedspublikationer) 
• forlagsvirksomhed inden for de elektroniske medier (online-databaser, lyd- og 
billedbaserede informationstjenester audiotex og videotex, fax- og CD-baserede 
tjenester og videospil). 
• den audiovisuelle industri (TV, video, radio, audio og biografer). 
Indholdsindustrien er den vigtigste sektor både set i forhold til markedsværdi og 
beskæftigelse, hvis man kigger på informationsindustrien i sin helhed, der omfatter 
telekommunikationsudstyr og -tjenester, computersystemer og -tjenester samt 
forbrugerelektronik- og kontorudstyrsindustrierne. 
HVAD HANDLER DENNE MEDDELELSE OM? 
Denne meddelelse fokuserer på overgangen fra trykte til elektroniske medier og de 
interaktive multimedieinformationstjenester, som er under hastig udvikling. 
Meddelelsen behandler ikke specifikke spørgsmål om den audiovisuelle industri, som 
er genstand for specifikke politiske foranstaltninger (Handlingsplan for indførelse af 
avancerede tv-tjenester i Europa, MEDIA-programmer og Rådets direktiv om Mtv uden 
grænser"). INFO2000 supplerer andre fællesskabsprogrammer under det fjerde 
rammeprogram (især IT, ACTS og TELEMATICS) samt de programmer, der berører 
områderne kultur (RAPHAËL), SMV'er (integreret program for SMV'er og 
håndværksfagene) og teoretisk og praktisk uddannelse (SOCRATES og LEONARDO). 
Side 9 
1. INFO2000: POLITISK SAMMENHÆNG 
Indholdsindustrien - et af informationssamfundets nøgleelementer. 
Visionen om et internationalt, netværksbaseret økonomi- og informationssamfund, hvor 
informations- og kommunikationsteknologier spiller en afgørende rolle i forvandlingen 
af alle aspekter af det økonomiske og sociale liv, er et nyt, centralt punkt på den 
globale politiske dagsorden. 
Indhold er i alle former et vigtigt råmateriale i informationssamfundet. Denne 
meddelelse handler derfor om et vigtigt element i det europæiske informationssamfund: 
den fremtidige udvikling af indholdsindustrien i Europa. 
Behovet for en politisk indsats på europæisk plan for at støtte Europas overgang til 
informationssamfundet er blandt andet fremhævet: 
• i hvidbogen "Vækst, konkurrenceevne og beskæftigelse - Udfordringer og veje ind 
i det 21. århundrede" 
• i Bangemann-rapporten "Europa og det internationale informationssamfund -
Anbefalinger til Det Europæiske Råd" 
• under topmøderne på Korfu og i Essen 
• i Kommissionens handlingsplan "Europa på vej mod informationssamfundet" 
• på det vellykkede G7-møde i Bruxelles om informationssamfundet. 
Der er mindst tre årsager til, at indholdsindustrien er en vital sektor for den 
europæiske økonomi og det europæiske samfund: 
1. For det første er den vigtig for beskæftigelsen, idet den giver viden-intensiv 
beskæftigelse til mere end 2 millioner ansatte, der har skabt en anslået årlig 
omsætning i 1994 på 150 mia. ECU. Væksten på dette marked er betydeligt højere 
end de gennemsnitlige vækstrater, og denne tendens ser ud til at fortsætte i de 
kommende år. 
2. For det andet er informationstjenester nøglefaktorer for en forbedring af Europas 
konkurrenceevne, fordi information i stigende grad bliver en afgørende faktor i 
vurderingen af virksomheders og forvaltningers effektivitet og produktivitet overalt 
i verden. 
3. For det tredje er informationstjenester vigtige bæremedier for Europas kulturelle 
identitet og sproglige mangfoldighed. Den frie strøm af information er med til at 
sikre, at vore demokratier fungerer tilfredsstillende, og at det indre marked 
udvikles yderligere. 
Informationsindustriens rolle vil blive endnu vigtigere i fremtiden, fordi den 
voksende informationsinfrastruktur vil skabe større efterspørgsel efter lettilgængelige 
Side 10 
og anvendelige informationstjenester af høj kvalitet og således øge mulighederne for 
viden-intensiv beskæftigelse. 
Det store spørgsmål er, om det vil lykkes de europæiske indholdsindustrier at udnytte 
de muligheder, der skabes af de spirende informationsmotorveje. 
Selv om den europæiske indholdsindustri generelt er sund og stærk, er den på nogle 
områder ugunstigt stillet i forhold til konkurrenterne: 
• I Europa er telekommunikationsomkostningerne højere end i andre dele af verden 
• Det europæiske multimediemarked halter 3-5 år efter USA og er fragmenteret som 
følge af sproglige og kulturelle forskelle. 
• Handel med multimedierettigheder og adgang til udnyttelse af information fra den 
offentlige sektor er langt mere kompleks i Europa end andre steder i verden-r 
• Mange indholdsleverandører er nationalt eller regionalt orienterede, mens det indre 
marked^ndmrikkenfungerer optimalt på dette område. 
Det er derfor nødvendigt med en indsats på europæisk plan for at reducere betydningen 
af disse ulemper. Europa skal handle hurtigt og effektivt for at sikre gunstige 
betingelser for udvikling af indholdsindustrien og fremme den internationale 
konkurrenceevne. 
En integreret og koordineret fremgangsmåde på europæisk plan 
Unionen er allerede i færd med at træffe vigtige foranstaltninger for at skabe de rette 
betingelser for en blomstrende indholdsindustri: 
• En liberalisering af telekommunikationsnetværk og -tjenester fra den 1. januar 
1998 vil lette distributionen af indhold og presse distributionsomkostningerne ned. 
• Et klart og stabilt lovgivningsmæssigt fundament - navnlig inden for intellektuel 
ejendomsret og beskyttelse af fortrolige oplysninger - vil beskytte rettigheder og 
personer. 
• Det fjerde rammeprogram støtter forskning og teknologisk udvikling (FTU) i 
forbindelse med applikationer af almen interesse. 
Som supplement til disse aktioner sigter INFO2000 mod at stimulere den spirende 
multimedieindholdsindustri (der for en stor del består af små og ofte nye virksomheder) 
for at anerkende og udnytte de nye erhvervsmæssige muligheder, som skabes. 
Programmet fokuserer på overgangen fra trykte til elektroniske medier og på de 
interaktive multimedieinformationstjenester, som er under udvikling. 
Aktionerne under INFO2000 går ad to veje: for det første bygger de på de 
grundlæggende styrker i den europæiske indholdsindustri, og for det andet søger de at 
udbedre nogle af svaghederne ved Europas indholdsindustri og indholdsmarked. 
Side 11 
For at sikre, at aktionerne passer ind i den globale sammenhæng, vil der blive lagt 
stor vægt på at kæde dem sammen med de seneste initiativer fra G7-landene (de 7 mest 
industrialiserede lande) og med de relevante aktiviteter hos internationale 
organisationer såsom Organisationen for økonomisk Samarbejde og Udvikling 
(OECD), Verdenshandelsorganisationen (WTO), Verdensorganisationen for Intellektuel 
Ejendomsret (WIPO) og Europarådet. 
2. INDHOLDSINDUSTRIEN OG INDHOLDSMARKEDET 
2.1. ERHVERVSMILJØET I FORANDRING 
Informationsindustrien undergår strukturelle forandringer i en hidtil uset hastighed: 
• hastige fremskridt i udviklingen af informations- og kommunikationsteknologier 
• en fortsat forbedring og billiggørelse af disse teknologier 
• udvikling og stigende tilgængelighed af nye applikationer 
• udviskning af grænserne mellem traditionelt adskilte sektorer i indholdsindustrien 
(forlagsvirksomhed inden for trykte medier og elektroniske medier samt det 
audiovisuelle område) i takt med, at indholdet i stigende grad produceres i digital 
form. 
Disse strukturelle ændringer har følgende effekt: 
• Nye aktører dukker op på markedet Nye aktører, ofte fra andre dele af 
informationsværdikæden som f.eks. personer fra distributionsleddet (operatører 
inden for telekommunikation) eller virksomheder med slutbrugeradgang (computer-
, forbrugerelektronik- eller software-virksomheder) er på vej ind på markeder, 
hvor indholdsudbyderne tidligere var enerådende 
• Distributionskæder med høj kapacitet Bredbåndsteknologi ("rørledninger" med 
stor kapacitet og ultrahurtige omskiftere) og komprimeringsteknikker (til 
" sammenpresningM af information i digital form) gør leveringskanaler, som der 
tidligere var mangel på, til en vare, der snart vil være til rådighed i rigeligt 
omfang. 
• Større international konkurrence Internationaliseringen af det elektroniske 
forlagsmarked og en stigende liberalisering øger den internationale konkurrence på 
de hidtil hovedsageligt nationale eller regionale indholdsmarkeder. 
• Det er vanskeligere at beskytte den intellektuelle ejendomsret Beskyttelse af 
intellektuel ejendomsret - det vigtigste middel til sikring af et rimeligt udbytte til 
dem, der skaber nyt indhold - er ikke længere en selvfølge. 
• Større valg og større uafhængighed for brugeren Interaktivitet gennem 
fremstilling eller konvertering af indhold til digital form (som efterfølgende kan 
Side 12 
behandles i en computer) og markedssegmentering øger udvalget for brugeren, og 
giver ham eller hende mulighed for direkte at bearbejde de udbudte 
informationstjenester. 
De mange virksomhedsovertagelser og -sammenslutninger, joint ventures og strategiske 
alliancer, som især finder sted i Europa og USA inden for de forskellige 
kommunikations- og medierelaterede brancher, er et Mart bevis på den forandring i 
miljøet, som indholdsindustrien vil stå over for i de kommende år. 
2.2. INFORMATIONSINDUSTRIENS STRATEGISKE BETYDNING 
Vigtigheden af indholdsindustrien nu og i fremtiden kan illustreres ved omfanget og 
størrelsen af industriens beskæftigelse, salgstal, værditilvækst og internationale 
handelsstilling. 
Omfang 
Indholdsrelaterede aktiviteter dækker en hel kæde af aktiviteter, som tilfører værdi 
gennem forskellige trin i processen fra kildemateriale til slutbruger. De, der arbejder 
med at opfinde, udvikle og samle "råmaterialet" leverer brændstof til kæden. 
Distributører leverer de online- og offline-leveringsmekanismer, der muliggør 
slutbrugeradgang gennem en række forskellige terminalenheder og netværk. Dette 
illustreres i skemaet på næste side. 
Information er imidlertid også ethvert erhvervs andet erhverv. Forskellige dele af 
informationsværdikæden kan findes i andre industrisektorer, da de fleste økonomiske 
eller kommercielle aktiviteter indebærer behandling af information. 
Beskæftigelse og salg 
Indholdsindustrien skaber store indtægter og mange arbejdspladser. Forskellige skøn 
over indholdsindustrierne i Den Europæiske Union viser, at disse i 1994 havde en 
omsætning på cirka 150 mia. ECU og beskæftigede mere end 2 millioner mennesker. 
Indholdsrelaterede aktiviteter har historisk set skabt vækstrater i omsætning og 
beskæftigelse, der ligger en del over gennemsnittet for den samlede EU-økonomi. 
Den økonomiske betydning af indholdsindustrien i EU kan endvidere illustreres ved at 
sammenligne den med omsætnings- og beskæftigelsesniveauet for 1994 i en række 
beslægtede sektorer: telekommunikation (133 mia. ECU; 1,2 mio. fuldtidsstillinger), 
informationsteknologi (113 mia. ECU; 0,96 mio. fuldtidsstillinger) og 
forbrugerelektronik (43 mia. ECU; 0,32 mio. fuldtidsstillinger). Hvis man kigger på 
det samlede multimediemarked i USA i 1994 skønnes indholdsindustrien "at have en 
omsætning på 255 mia. dollars, mod telekommunikationssektorens 160 mia. dollars og 
informationsteknologisektorens 151 mia. dollars. 
Hvis man i denne analyse medtager den indtjening og beskæftigelse, der knytter sig til 
indholdsrelaterede aktiviteter i andre industrisektorer, bliver indhold en endnu vigtigere 
faktor. 
Side 13 
INFORMATIONSINDHOLDSVÆRDIKÆDEN 
De skraverede felter viser, hvilke elementer der fokusetes på under INFO2000 
Værditilvækst 
Indhold tegner sig for en stor del af den samlede værditilvækst, der tilføres i 
informationsværdikæden. Visse undersøgelser foretaget i privat regi viser, at indholdets 
aktuelle andel af den samlede værditilvækst ligger på omkring 48%. 
Distributionsaktiviteter og slutbrugerudstyr tilfører henholdsvis omkring 38% og 14% 
af den samlede værditilvækst. 
Som følge af øget konkurrence og kapacitet i distributionssektoren og større udbud af 
distributionskanaler og leveringsplatforme forventes den relative andel af indhold i 
informationsværdikæden at vokse yderligere. Nylige markedstendenser og forskellige 
undersøgelser støtter denne forventning. 
HandelsstiUing 
Den europæiske indholdsindustris handelsstilling varierer og står i modsætning til IT-
og forbrugerelektroniksektorens handelsstilling. 
• Skønt den audiovisuelle sektor står stærkt på nogle områder som for eksempel 
musik, har den generelt en negativ og faldende handelsbalance, der er anslået til 
ECU -3,1 milliarder over for USA i 1994. Den audiovisuelle sektors problemer har 
en markant strukturel komponent, som er genstand for tiltagende opmærksomhed, 
og som behandles i en særskilt meddelelse1. 
• Computer- og kontorudstyrs- samt forbrugerelektroniksektorerne har 
betydelige, stigende negative handelsbalancer, som har udviklet sig fra -8,8 mia. 
ECU i 1983 til -26 mia. ECU i 1993. 
• Den traditionelle europæiske forlagsindustri har en positiv og stigende 
handelsbalance i forhold til den øvrige del af verden og er vokset fra 1,2 mia. ECU 
i 1983 til 2,1 mia. ECU i 1993. Den stærke handelsstilling inden for 
forlagsvirksomhed skal danne grundlag for udviklingen, især fordi 
forlagsvirksomhed inden for trykte medier i sin nuværende form vil være blandt de 
væsentligste sektorer, der påvirkes af skiftet til elektronisk forlagsvirksomhed. 
• En offensiv politik som den, der er foreslået i INFO2000-programmet, er så meget 
desto mere vigtig, fordi mange indikatorer viser, at Europa har en stadigt dårligere 
handelsbalance inden for specifikke segmenter af de spirende markeder for 
elektronisk forlagsvirksomhed. 
2.3. EUROPAS KONKURRENCEMÆSSIGE SITUATION 
Indholdssektoren i Den Europæiske Union har mange styrker: 
• den samlede markedsstørrelse og befolkning 
lKOM(94)523 af 8. februar 1995 'Audiovisual Policy. Stimulating dynamic growth in the 
European programme industry (MEDIA2 1996-2000)' 
Side 15 
• tilstedeværelsen af informations- og mediekoncerner med international betydning 
• en lang tradition inden for forlagsvirksomhed 
• et rigt indholdsgrundlag 
• store etablerede markeder i industrielle nøglesektorer 
• en rig kulturel og sproglig mangfoldighed 
Men som tidligere nævnt (på side 11) har EU's indholdssektor også væsentlige 
svagheder: 
• den er i højere grad fragmenteret langs kulturelle, sproglige og nationale 
skillelinjer 
• den er belastet af dyrere - især transnationale - telekommunikationstjenester 
• den er besværet af vanskelig adgang til og udnyttelse af information hos den 
offentlige sektor 
• der er en betydeligt lavere efterspørgsel efter avancerede informationstjenester 
• de fleste indholdsleverandører er nationalt eller regionalt orienterede. 
I betragtning af Europas konkurrencemæssige situation inden for elektronisk 
forlagsvirksomhed og infrastruktur set i forhold til resten af verden er det af afgørende 
betydning, at de europæiske indholdsudbyderes position styrkes. Der skal lægges vægt 
på: 
• at stimulere de nødvendige strukturelle tilpasninger i industrien 
• at skabe en efterspørgsel, navnlig på europæisk plan 
• at udnytte det indre markeds potentiale fuldt ud 
SAMMENLIGNING AF EU OG USA 
Indtægter I 1994 var indtægterne i den amerikanske 
elektronikinformationssektor mere end 2,5 gange så store som hos de EU-baserede 
virksomheder. 
Udstyr USA er langt foran, hvad angår informationsteknologisk udstyr såsom 
kabel-tv, personlige computere (PC'er) og modemer (som kæder PC'er sammen med 
telekommunikationsnetværk). 
Takster Høje takster på anvendelse af infrastrukturen har en negativ 
indflydelse på brugen og udviklingen af multimedieindhold. Takster for 
højkapacitetsinfrastruktur er i EU gennemsnitligt 10 gange højere end for en tilsvarende 
kapacitet over tilsvarende afstande i Nordamerika. 
Telefonopkald Antallet af telefonopkald pr. person pr. år i EU ligger på lige godt en 
fjerdedel af de amerikanske tal, selv lige så mange mennesker har telefon. 
3. VEJEN FREM 
3.1A MÅLSÆTOINGER 
De foreslåede aktioner bygger på tre langsigtede, strategiske målsætninger (se 
nedenstående ramme). Disse målsætninger sigter mod at vedligeholde, udvide og 
udnytte Europas styrke på indholdsområdet, mens afstanden til konkurrenterne 
Side 16 
mindskes. Aktionerne skal tilskynde til en integreret udvikling i hele Den Europæiske 
Union. 
MÅLSÆTNINGER 
• at lette udviklingen af den europæiske indholdsindustri 
• at optimere de nye informationstjenesters bidrag til vækst, konkurrenceevne og 
beskæftigelse i Europa 
• at maksimere de avancerede informationstjenesters bidrag til de europæiske 
borgeres faglige, sociale og kulturelle udvikling. 
3.1B AKTIONER 
I arbejdet hen mod opfyldelsen af målsætningerne i INFO2000 vil man afhjælpe 
ovenstående svagheder gennem en integreret og koordineret indsats, der omfatter tre 
aktionslinjer (se nedenstående ramme). Disse aktioner sigter mod at fremskynde den 
markedsmæssige udnyttelse af multimedieprodukter og - tjenester, at frigøre det 
økonomiske og kulturelle potentiale, der ligger i information hos den offentlige sektor, 
og at styrke„den„internationale og tværeuropæiske dimension i den spirende europæiske 
multimedieindholdsindustri. Der gives en detaljeret beskrivelse af disse aktioner i Bilag 
1 til den rådsbeslutning, som indfører INFO2000, og de opsummeres i Bilag 1 til 
denne meddelelse. 
AKTIONSLINJER 
stimuleret efterspørgsel og øget bevidsthed 
udnyttelse af potentialet i den information, der ligger i Europas offentlige sektor 
aktivering af de potentielle muligheder for udnyttelse af multimedier i Europa 
3.2. AFHJÆLPNING AF HINDRINGER FOR VÆKST 
Den europæiske indholdsindustri står over for en række hindringer for vækst, som 
hindrer den i at nå den kritiske masse, som er nødvendig for at konkurrere på lige 
vilkår på de spirende multimediemarkeder. 
Disse hindringer skal afhjælpes gennem aktioner på både nationalt og europæisk plan, 
hvis Europa skal udvide sine indholdsindustrier, udnytte sin indholdsmæssige rigdom 
og imødegå den internationale konkurrence. Det er disse resterende barrierer, som de 
her foreslåede aktionslinjer skal søge at fjerne. 
Stimuleret efterspørgsel og øget bevidsthed 
Europas kulturelle og sproglige mangfoldighed gør det vanskeligt at opnå økonomiske 
stordriftsfordele (dvs. besparelser ved at afsætte specialiserede produkter på et enkelt 
stort marked), lige som den virker begrænsende på produktudviklingen. Endvidere 
peger mange undersøgelser på, at de europæiske brugere har en begrænset viden om, 
hvilket indhold der udbydes. Målet er her at skabe nye markeder og at opmuntre 
etableringen af tværeuropæiske brugergrupper. 
Side 17 
Der er brug for bevidsthedsskabende initiativer (aktion 1.1) for yderligere at udvikle 
mulighederne, ligesom der er et behov for aktioner for at tilskynde til dannelsen af 
tværeuropæiske brugergrupper (aktion 1.2). Endvidere vil en fælles holdning til 
interoperabilitet mellem informationstjenesterne (aktion 4.2) hjælpe yderligere til at 
åbne markedspotentialet. 
Udnyttelse af potentialet i den information, der ligger i Europas offentlige sektor 
Den offentlige sektor indtager en dominerende stilling i visse segmenter af det 
europæiske indholdsmarked. 
De foreslåede aktioner involverer en frigørelse af det økonomiske og kulturelle 
potentiale i den information, der findes hos Europas offentlige sektorer, gennem en 
udvikling af de relevante EU-politikker (aktion 2.1), ved en sammenkædning af 
offentlige informationstjenester i Europa (aktion 2.2) og gennem en mobilisering af de 
informationsressourcer, der findes hos den offentlige sektor (aktion 2.3). 
Aktivering af de potentielle muligheder for udnyttelse af multimedier i Europa 
Udbudet af attraktivt europæisk multimedieindhold er stadig meget begrænset. For at få 
gang i dette marked, skal indholdet være tillokkende for brugeren. Det vil sige, at det 
skal være lettilgængeligt, veltilrettelagt og integreret med transaktions- og 
betalingsmekanismer. Det er nødvendigt på europæisk plan at identificere, evaluere og 
tilskynde til løsninger i forbindelse med elektronisk reklame, elektroniske markeder og 
digitale mekanismer til indkassering af indtægterne. 
To områder af særlig vigtighed for Europa med henblik på stimulering af udviklingen 
af attraktivt multimedieindhold er udnyttelsen af Europas kulturelle arv, 
erhvervstjenester for små og mellemstore virksomheder og geografisk information 
(aktion 3.1). Ligeledes vil aktioner, der sigter mod at udnytte indholdsressourcer hos 
den offentlige sektor (aktion 2.3), yderligere bidrage til etableringen af et attraktivt, 
tværeuropæisk udbud af multimedieindhold. 
Hjælp til små multimedieproducenter 
Skønt store virksomheder spiller en vigtig rolle i indholdsindustrierne, er størstedelen 
af aktørerne små og mellemstore virksomheder (SMV'er). 
De fleste aktioner skal hjælpe SMV'er med at klare nogle af de problemer, de møder 
på det spirende multimediemarked. Imidlertid er de aktioner, som søger at stimulere et 
nyt europæisk multimedieindhold (aktion 3.1) og afhjælpe handel med 
multimedierettigheder (aktion 3.2), af særlig relevans. 
Iværksættelse af europæiske multimediehandelssystemer 
Licensgivning og genanvendelse af indhold begrænses af manglen på ensartede 
medietyper i forskellige regioner og på forskellige markeder. Ny digital teknologi tages 
kun langsomt i anvendelse for at udvide handelsmarkeder for information. 
Side 18 
En indsats er påkrævet for at sikre, at multimediehandelssystemer kan fungere på tværs 
af lande- og sektorgrænser, og for at tilskynde indehavere af intellektuelle 
ejendomsrettigheder til at handle med disse. De påtænkte aktioner sigter mod at 
fremme etableringen af en praktisk indfaldsvinkel til denne handel med intellektuelle 
ejendomsrettigheder til multimedier (aktion 3.2). 
Fremme af nye forretningsprocedurer 
De spirende multimediemarkeder har ofte en transnational karakter og stiller krav om 
nye forretningsprocedurer, som går på tværs af hidtil skarpt adskilte fagområder. 
Der vil i stigende grad være behov for nye alliancer og tværfaglige konstellationer. For 
mange aktører i informationsindholdsindustrien betyder dette, at de skal udforske nye 
former for kreativitet, tilegne sig nye færdigheder og etablere nye metoder at drive 
virksomhed på. 
De nødvendige ændringer og tilpasninger skal gennemføres hurtigt og skal støttes 
gennem udvikling og udveksling af bedste erhvervspraksis for derved at tilskynde til 
foretagsomhed (aktion 3.3) og gennem opmuntring til udviklingen af færdigheder 
(aktion 4.3). 
3.3. DELTAGERE 
Deltagerne skal findes både blandt brugere og leverandører primært" inden for 
indholdsrelaterede aktiviteter i informationsværdikæden. De vil omfatte deltagere, der 
beskæftiger sig med: 
oprettelse af kildemateriale med billeder, tekst, grafik, musik og lyd 
indholdsudvikling til databaser, elektroniske bogtitler, CD-ROM/CD-I-titler, 
spiltitler og interaktive TV-programmer 
samling af indhold, produktion af informationstjenester såsom online-databaser, 
billed- og lydbaserede informationstjenester (videotex, audiotex) og fax-baserede 
tjenester, bøger, aviser, blade, interaktive TV-tjenester, elektroniske bøger, CD-
ROM/CD-I-information og infotainment-produkter osv. 
indholdsdistribution, udnyttelse af leveringskanaler såsom optiske og magnetiske 
medier, kabel, satellit og telefonnet, mobilnet og papir 
slutbrugere såsom store og små virksomheder, forvaltninger i den offentlige sektor, 
erhvervsfolk, forskere, uddannelses- og undervisningssektoren, kunder og borgere. 
Der vil blive lagt særlig vægt på de slutbrugere, der er i færd med at udvikle sig til 
leverandører af informationstjenester, som en del af skridtet mod elektroniske 
markeder og samfund 
De, der beskæftiger sig med slutbrugerudstyr, kommunikationssoftware, hardware og 
produktionsværktøjer, vil blive inviteret til at deltage på grundlag af de specifikke 
bidrag, som de kan yde til programmet. 
Side'19 
Skønt store virksomheder spiller en vigtig rolle på det internationale 
informationsmarked, er de ikke det primære mål for programaktionerne. Det spirende 
multimediemarked skaber en lang række muligheder for små og nye virksomheder. 
INFO2000 er særlig rettet mod denne population og dens iboende vækstpotentiale -
både hvad angår arbejdspladser og indtægter. 
Forskellene mellem de forskellige roller i indholdsindustrien er imidlertid ved at blive 
udvisket. Et stadig større antal aktører fra en stadigt bredere gruppe af sektorer er i 
færd med at blive inddraget i udveksling og handel med indhold over elektroniske 
netværk. Det er vigtigt, at erfaringen fra hele dette område medtages i programmet, 
hvis man skal identificere hindringer for vækst og træffe de fornødne foranstaltninger. 
3.4 UDVÆLGELSE AF PROJEKTER 
Det vigtigste middel til gennemførelse af INFO2000-programmet vil bestå i indkaldelse 
af forslag som beskrevet i Bilag HI til Rådets beslutning. 
4. AFSLUTTENDE BEMÆRKNINGER 
Den private sektors rolle Opbygningen af informationssamfundet og dets delelementer 
(netværk, basistjenester, applikationer og indhold) er først og fremmest den private 
sektors ansvar. Dens rolle er altafgørende, fordi dens frontfigurer er vant til at tage 
risici, har rig erfaring med udforskning og udvikling af nye markeder og er en 
værdifuld kapitalkilde. 
Den offentlige sektors rolle Ikke desto mindre er det vigtigt, at den offentlige 
sektor støtter det spirende informationssamfund på internationalt, europæisk, nationalt 
og regionalt plan. Den offentlige sektor skal først og fremmest udvikle en vision, som 
svar på de mange sociale, samfundsmæssige og kulturelle udfordringer. Dernæst skal 
den etablere passende lovgivningsmæssige betingelser gennem en liberalisering af 
telekommunikationsnetværk og -tjenester og en klar og stabil rammelovgivning, særlig 
vedrørende intellektuelle ejendomsrettigheder og beskyttelse fortrolige oplysninger. For 
det tredje ved at fremdrage de ændringer, der skal foretages for at tilpasse sig den nye 
situation. 
De ovenfor foreslåede aktioner sigter mod at tilskynde til overgangen fra trykt til 
elektronisk forlagsvirksomhed i Europa ved at stimulere fremkomsten af interaktive 
multimedieinformationstjenester. 
Programmet er' baseret på omfattende samråd med markedsaktører, herunder 
brugergrupper, og med repræsentanter fra medlemsstaterne. Det tilstræber -at sikre 
størst mulig involvering af alle relevante aktører i informationsværdikæden. 
Under programmet vil udviklingen på det europæiske multimedieindholdsmarked blive 
fulgt med jævne mellemrum. Der vil blive lagt særlig vægt på 
multimedieindholdsindustriens konkurrencemæssige position og dens bidrag til 
beskæftigelse, social udvikling og kulturel mangfoldighed. 
Side 20 
BILAG 1: OVERSIGT OVER INFO2000-AKTIONER 
# 
1 
1.1 
1.2 TITEL | BESKRIVELSE BEGRUNDELSE 
Stimulering af efterspørgsel efter og mobilisering af de europæiske brugere 
Etablering af nye 
markeder ved at øge 
kendskabet hos 
bestemte brugergrupper 
på europæisk plan 
Udvikling af 
tværeuropæiske 
brugergrupper Indkaldelse af forslag fra deltagende 
organisationer (30-50) for at: 
- Lette adgangen til europæiske 
informationsdatabaser og -kataloger 
- Anvise adgangen til de europæiske 
informationsmotorveje 
- Støtte mobiliseringskampagner og 
oplæring af brugere 
- Analyser af den aktuelle situation 
- Starthjælp til oprettelse og drift af 
transeuropæiske brugergrupper 
- Stimulering af samarbejde og 
erfaringsudveksling Kendskabet til og markedsføring af tjenesterne er vigtige 
dimensioner af politiske aktioner vedrørende 
informationssamfundet. Aktiviteterne vil: 
- Føje en europæisk dimension til nationale/regionale aktiviteter 
- Støtte udveksling af know-how/erfaring 
- Lette samarbejdet i fælles projekter for at opnå 
stordriftsfordele og dækning af hele Europa 
- Bygge på tidligere erfaringer og samarbejde med andre net 
- En mangel på en artikuleret og organiseret udbudsside på 
europæisk plan på grund af brugernes fordeling 
- Fælles problemer for europæiske brugere, f.eks. vedrørende 
kvalitetssikring eller ansvar skal søges løst 
- Der mangler europæiske brugergrupper i 
multimedieindholdssektoren 
Side 21 
# 
2 
2.1 
2.2 
2.3 TITEL BESKRIVELSE BEGRUNDELSE 
Udnyttelse af information hos Europas offentlige sektor *<-
Udvikling af politikker 
for adgang til og 
udnyttelse af 
information hos den 
offentlige sektor i 
Europa 
Sammenknytning af 
oversigter over 
information hos den 
offentlige sektor i 
Europa 
Udnyttelse af indholds­
ressourcer hos den 
offentlige sektor 
(navnlig på det 
kulturelle område) - Undersøgelser m.h.p. udarbejdelse af 
en grønbog om adgangspolitikker 
Indkaldelse af forslag til: 
- Pilotprojekter som knytter 
eksisterende nationale og regionale 
oversigter over information hos den 
offentlige sektor sammen 
- Pilotprojekter for fælles produktion af 
oversigter over information hos den 
offentlige sektor 
Indkaldelse af forslag til: 
- Pilotprojekter til 
netværkssammenkobling af oversigter 
for at udnytte de digitale 
indholdsressourcer hos den offentlige 
sektor 
- Pilotprojekter, der integrerer digitale 
oversigter med systemer til udveksling 
af intellektuel ejendom - Koordination af adgangsbetingelser for enkeltpersoner og 
virksomheder i Unionen 
- Koordination af betingelser for genbrug af indhold hos 
virksomheder i Unioneii 
.- Sikring af lige muligheder for alle enkeltpersoner og 
virksomheder for adgang til information hos den offentlige 
sektor i EU 
- Påvisning af praktiske løsninger, der skal gøre information hos 
Europas offentlige sektor lettilgængelig for brugere i EU 
- Koordinering og samarbejde på tværs af EU 
- Styrkelse af den europæiske indholdssektor ved at give lettere 
adgang til og større gennemsigtighed af indholdsressourcer hos 
alle medlemsstater 
- Styrkelse af Europas kulturelle identitet 
- Stimulering af samarbejde og erfaringsudveksling på europæisk 
plan 
Side 22 
# 
3 
3.1 
3.2 
3.3 TITEL BESKRIVELSE BEGRUNDELSE 
Aktivering af Europas multimediepotentiale 
Stimulering af 
europæisk 
multimedieindhold af 
høj kvalitet 
Handel med 
intellektuelle 
ejendomsret-tigheder til 
multimedier 
Udvikling og udveksling 
af de bedste erfaringer 
fra erhvervspraksis Indkaldelse af forslag til støtte af de 
indledende og ikke-kommercialiserede 
faser af tværeuropæisk 
indholdsudvikling inden for følgende 
områder 
- Europæisk kulturarv 
- Erhvervstjenester for SMVer 
- Geografisk information 
Indkaldelse af forslag til støtte af 
pilotprojekter, der skaber grundlag for 
elektronisk handel med 
multimedierettigheder (tekst, lyd, 
billeder) på tværs af sektorer og 
grænser 
- Undersøgelser, der skal belyse, 
hvordan man kan kombinere de 
forskellige systemer til handel med 
intellektuelle ejendomsrettigheder 
- Udvikling af praktiske værktøjer, der 
hjælper SMVer i handelen med 
intellektuelle ejendomsrettigheder 
- Støtte til beskrivelse af de bedste 
erfaringer fra erhvervspraksis i form af 
f.eks. undersøgelser og håndbøger 
- Støtte til udbredelse af de bedste 
erfaringer fra erhvervspraksis, f.eks. 
gennem workshops og seminarer - Udviklere af multimedieindhold (især SMVer og nye 
virksomheder) har problemer med at udnytte det indre marked 
- Det er særlig vanskeligt at finde partnere, erhverve rettigheder, 
overvinde sprogvanskeligheder og kulturelle forskelle etc. 
- Håndtering af rettigheder, som aktuelt er fordelt efter sektor og 
land 
- Det er nødvendigt med en ny indgangsvinkel til handel med 
multimedier på tværeuropæisk plan 
- Det er nødvendigt at etablere en kritisk masse for at oprette et 
virkeligt europæisk muitimediemarked 
- Almindelige forretningsprincipper i de forskellige sektorer 
inden for indholdsindustrien gælder ikke for multimedier 
- Almindelig udvikling af god erhvervspraksis og 
erfaringsudveksling stimulerer udviklingen af 
mulitimedieindholdsindustrien 
Side 23 
# 
4 
4.1 
4.2 
4.3 TITEL | BESKRIVELSE BEGRUNDELSE 
Støtteaktioner 
Overvågning og analyse 
af 
multimedieindholdsmar 
kedet 
Udbredelse af brugen af 
standarder for 
multimedieindhold 
Tilskyndelse til 
udvikling af 
færdigheder på 
europæisk plan Støtte til: 
- scenarieudvikling 
- aktioner til kvalitetssikring 
- markedsovervågning 
- strategiske undersøgelser på bestemte 
områder 
- planlægningsmøder med relevante 
aktører (leverandører, brugere, 
forvaltninger) for at identificere 
nøgleområder, der påvirker 
multimedieindholdsindustrien 
- Støtte til aktioner, der udbreder 
kendskabet til standarder for 
multimedieindhold 
- Der vil blive givet støtte til 
arrangementer, der kan skabe en fælles 
holdning (workshops etc.) 
- Støtte til beskrivelse af pilotkurser for 
udviklere af multimedier 
- Fuld gennemførelse af fællesskabets 
programmer for teoretisk og praktisk 
uddannelse (LEONARDO og 
SOCRATES) - Multimedieindholdsindustrien består hovedsageligt af SMVer 
- De globale og internationale markeder udvikler sig hurtigt 
- SMVer mangler ressourcer til sådanne vigtige aktiviteter 
- Programaktioner skal have rod i virkeligheden 
- Manglende interoperabilitet og standardisering hindrer 
udviklingen af et multimedieindholdsmarked 
- Fornødne færdigheder er et nøgleelement for udvikling af 
multimedieprodukter af høj kvalitet 
- Det er nødvendigt at tage hensyn til alle fagområder (tekst, lyd, 
video, still-billeder, animation) 
- Der er behov for at indarbejde en europæisk dimension på 
designstadiet (flersproglig og tværkulturel) 
Side 24 
BILAG 2: Liste over akronymer/forkortelser 
ACTS 
CD 
CD-I 
CD-ROM 
FTU 
G7 
ICT 
IMPACT 
IT 
LEONARDO 
MEDIA n 
OECD 
PC 
RAPHAEL 
SMV 
SOCRATES 
TELEMATICS 
WIPO 
WTO FTU inden for avancerede kommunikationsteknologier og -tjenester 
(Advanced Communication Technologies and Services) 
Compact Disk 
Compact Disk Interactive 
Compact Disk Read Only Memory 
Forskning og teknologisk udvikling 
G7-gruppen bestående af de syv mest industrialiserede lande 
Information and Communication Technology 
Information Market Policy Actions (EF-program om etablering af 
infrastruktur på informationsområdet) 
Information Technology (informationsteknologi omfattende elektroniske 
metoder til behandling, formidling og lagring af information som data, 
tekst, grafik, billeder og lyd) 
Erhvervsuddannelsesprogram 
Audivisuel politik til stimulering af dynamisk vækst i den europæiske 
programindustri 
Organisationen for økonomisk Samarbejde og Udvikling 
Personal Computer 
EF-handlingsprogram inden for kulturarv 
Små og mellemstore virksomheder 
EF-uddannelsesprogram 
FTU inden for telematikapplikationer 
Verdensorganisation for intellektuel Ejendomsret (World Intellectual 
Property Organisation) 
Verdenshandelsorganisation (World Trade Organisation) 
Side 25 
Forslag til 
RÅDETS BESLUTNING 
vedrørende vedtagelsen af et flerårigt EU-program til stimulering af udviklingen af en 
europæisk industri for multimedieindhold i det spirende informationssamfund 
(INFO2000). 
(fremsat af Kommissionen) 
Side 26 
Forslag til Rådets beslutning vedrørende vedtagelse af et flerårigt EU-program til 
stimulering af udviklingen af en europæisk multimedieindholdsindustri og fremme 
af anvendelsen af multimedieindhold i det spirende informationssamfund 
(INFO2000). 
RÅDET FOR DEN EUROPÆISKE UNION HAR -
under henvisning til Traktaten om Oprettelse af Det Europæiske Fælleskab, navnlig 
artikel 130, stk. 3, 
under henvisning til forslag fra Kommissionen2 
under henvisning til udtalelse fra Europa-Parlamentet3 
under henvisning til udtalelse fra Det Økonomiske og Sociale Udvalg4, og 
ud fra følgende betragtninger: 
Den europæiske informationsindholdsindustri kan yde et betragteligt bidrag til 
stimuleringen af vækst, styrkelse af konkurrenceevnen og udvikling af beskæftigelsen i 
EU som anført i hvidbogen "Vækst, konkurrenceevne, beskæftigelse - Udfordringer og 
veje ind i det 21. århundrede"5; 
Det Europæiske Råd besluttede i Bruxelles den 10.-11. december 1993 på grundlag af 
nævnte hvidbog at gennemføre en handlingsplan bestående af konkrete foranstaltninger, 
både på Unions- og medlemsstatsplan, især i henseende til informationsinfrastrukturer 
og nye applikationer, hvortil nyt informationsindhold er nødvendigt; 
Det Europæiske Råd tog på Korfu den 24.-25. juni 1994 anbefalingerne fra 
topniveaugruppen om informationssamfundet til efterretning, som disse fremgår af 
rapporten "Europa og det globale informationssamfund"6, hvori det understreges, at 
Fællesskabet og medlemsstaterne bør spille en vigtig rolle i virkeliggørelsen af 
informationssamfundet ved at virke som politisk drivkraft, skabe klare og stabile 
lovgivningsmæssige rammer og vise vejen på områder, der falder ind under deres 
ansvar; 
i Kommissionens handlingsplan "Europas vej til informationssamfundet - En 
handlingsplan"7 anerkendes vigtigheden af informationsindhold, og det fastslås, at 
lEFTnr. 
2EFTnr. 
3EFTnr. 
4'Vækst, konkurrenceevne, beskæftigelse - Udfordringer og veje ind i det 21. århundrede' 
KOM(93) 700 endelig udg. af 5.12.1993. Kapitel 5A 'Mormationssamfundet*. 
5'Europa og det globale informationssamfund - henstillinger til Europa-Rådet', Bruxelles, 26. 
maj 1994. 
6KOM (94) 347 endelig udg. af 19. juli 1994 'Europas vej til informationssamfundet - En 
handlingsplan* 
Side 27 
Kommissionen vil stille forslag til, hvorledes man kan skabe gunstige betingelser, der 
gør det muligt for informationsindholdsudbyderne at tilpasse deres færdigheder og 
produkter til det nye multimediemiljø, og hvorledes man kan fremme øget anvendelse 
af nyt informationsindhold; 
Rådet understregede den 28. september 19948 det særligt presserende behov for at øge 
den globale konkurrenceevne i europæisk indholdsindustri under hensyntagen til den 
kulturelle mangfoldighed og den indvirkning, disse produkter har på samfundet; 
Det Europæiske Råd understregede på topmødet i Essen den 9.-10. december 1994 
vigtigheden af informationsindhold i henseende til at gennemføre 
mformationssamfundet; 
Rådets resolution om kultur og multimedier9 af 3.-4. april 1995 understregede 
betydningen af multimedier for at fremme udviklingen af indholdsindustrien og for at 
forbedre borgernes adgang til kulturarven samt medlemsstaternes og Unionens 
katalysatorrolle i forbindelse med udvikling, produktion og distribution af kulturelt 
orienterede multimedieprogrammer af høj kvalitet; 
de tre langsigtede strategiske målsætninger i EU1 s indholdspolitik skal være at lette 
udviklingen af europæisk indholdsindustri, at optimere det bidrag, som nye 
informationstjenester yder til vækst, konkurrenceevne og beskæftigelse i Europa og at 
maksimere det bidrag, som avancerede informationstjenester yder til den 
erhvervsmæssige, sociale og kulturelle udvikling hos borgerne i Europa; 
der findes talrige hindringer for udviklingen af en . europæisk 
multimedieindholdsindustri og et europæisk multimediemarked, som hæmmer 
overgangen til et informationssamfund; 
Fællesskabet må bygge på den stærke konkurrencemæssige position, det har inden for 
visse indholdssektorer, og dets konkurrencemæssige position skal styrkes inden for 
andre indholdssektorer; 
behovene blandt brugere af informationstjenester, især små og mellemstore 
virksomheder og mindre gunstigt stillede regioner i Fællesskabet, fortjener særlig 
opmærksomhed; 
der skal tages skridt til at sikre, at små og mellemstore virksomheder (SMV'er) 
tilskyndes til at deltage i dette program; 
den forskellige udviklingshastighed i udbud og anvendelse af informationstjenester hos 
medlemsstaterne fortjener særlig overvejelse under hensyntagen til den indre 
sammenhæng i Fællesskabet og de risici, der er forbundet med" et todelt 
informationssamfund; 
7Konklusioner fra 1787. rådsmøde 9561/94 (Press 197) 28. september 1994. 
8Rådets (audiovisuel/kultur) 1841. samling af 3.-4. april 1995, Rådets dokument 6072/95 af 
24. marts 1995 
Side 28 
politiske aktioner under dette program med sigte på at styrke europæisk 
indholdsindustris position vil supplere andre indholdsaktioner, især de aktioner, der 
vedrører den audiovisuelle sektor10; 
enhver politisk aktion på indholdsområdet skal supplere andre igangværende initiativer 
på nationalt, plan og fællesskabsplan, navnlig som skitseret i Kommissionens 
handlingsplan "Europas vej til informationssamfundet - En handlingsplan", og skal 
gennemføres i synergi med Kommissionens politik og initiativer inden for 
uddannelse11, undervisning12, FTU13 og SMV'er14; 
dette programs forløb bør overvåges løbende og systematisk med henblik på om 
nødvendigt at tilpasse det til udviklingen på multimedieindholdsmarkedet; der bør til 
sin tid foretages en uafhængig evaluering af programmets forløb med henblik på at 
tilvejebringe den baggrundsinformation, som er nødvendig for at finde frem til 
målsætningerne for efterfølgende aktioner inden for indholdspolitikken; ved 
afslutningen af dette program skal der foretages en endelig evaluering af de opnåede 
resultater sammenholdt med de målsætninger, der er fastsat i nærværende beslutning; 
aktionerne i dette program vil ikke på nogen måde påvirke Fællesskabets 
konkurrenceregler; 
det kan være hensigtsmæssigt at indgå i internationale samarbejdsaktiviteter med 
internationale organisationer og tredjelande med det formål at gennemføre dette 
program; 
det er nøtvendigt at fastlægge varigheden af dette program; 
VEDTAGET FØLGENDE BESLUTNING: 
Artikel 1 
Hermed opstilles et program, hvis målsætninger er: 
9Rådets beslutning 93/424/EØF af 22. juli 1993 vedrørende handlingsplan for introduktion af 
avancerede televisiontjenester i Europa; KOM(94)523 af 8. februar 1995 'Politique Audio­
visuelle. Créer un environnement favorable à l'essor des entreprises de l'industrie européene 
des programmes (MEDIA2 1996-2000)'; Rådets direktiv 89/552/EØF af 3. oktober 1989 
'Fjernsyn uden grænser' (EFTnr. L298, 17.10.1989, s. 15). 
10 KOM(93) 708 endelig udg. af 3. februar 1994. 
1L Rådets beslutning af 6. december 1994 (EFT nr. L340, 29.12.1994, s. 8).-
12 Fjerde rammeprogram for Det Europæiske Fællesskabs aktiviteter inden for forsknings-
og teknologiudvikling og demonstration (1994 til 1998), vedtaget ved beslutning nr. 
1110/94/EF af Europa-Parlamentet og af Rådet den 26. april 1994 (EFT. Nr. L126, 
18.5.1994, s. 1). 
13 KOM(94) 207 endelig udg. af 3. juni 1994 
Side 29 
• at stimulere efterspørgsel efter og anvendelse af multimedieindhold, 
• at tilvejebringe gunstige betingelser for udviklingen af europæisk 
multimedieindholdsindustri, 
• at bidrage til EU-borgernes faglige, sociale og kulturelle udvikling. 
Artikel 2 
Med henblik på at opfylde de i Artikel 1 omtalte målsætninger skal følgende aktioner 
gennemføres under Kommissionens vejledning i overensstemmelse med aktionslinjerne 
i bilag I og de detaljerede gennemførelsesbestemmelser, der er opstillet i bilag IH: 
• stimulering af efterspørgsel og mobilisering af de europæiske brugere, 
• udnyttelse af den information, der findes hos Europas offentlige sektor, 
• aktivering af Europas multimediepotentiale, 
• støtteaktioner. 
Artikel 3 
Programmet skal løbe over en periode på fire år fra 1. januar 1996 til 31. december 
1999. 
Artikel 4 
1. Kommissionen skal være ansvarlig for gennemførelsen af programmet. 
2. Den i artikel 5 fastsatte procedure skal gælde: 
arbejdsprogrammet 
opdeling af de budgetmæssige udgifter, 
indholdet af indkaldelser af forslag, 
mål for programevaluering, 
eventuelle afvigelser fra de i bilag III anførte bestemmelser, 
deltagelse af juridiske personer fra tredjelande og internationale organisationer 
i projekter. 
Artikel 5 
1. Kommissionen assisteres af et udvalg med rådgivende funktion sammensat af 
repræsentanter fra medlemsstaterne og under forsæde af Kommissionens 
repræsentant. 
2. Kommissionens repræsentant skal forelægge udvalget et udkast med de 
foranstaltninger, der skal gennemføres. Udvalget skal afgive udtalelse om udkastet 
Side 30 
inden for en tidsfrist, som formanden kan fastsætte ud fra, hvor meget behandling 
af emnet haster, og om nødvendigt efter afstemning. 
3. Den afgivne udtalelse skal føres til protokols; endvidere skal hver medlemsstat 
være berettiget til at få sin indstilling ført til protokols. 
4. Kommissionen skal i videst mulig omfang tage den af udvalget afgivne udtalelse til 
følge. Den skal underrette udvalget om, hvorledes dets udtalelse tages til følge. 
Artikel 6 
Midtvejs i programmet og ved dets afslutning forelægger Kommissionen en 
evalueringsrapport for Europa-Parlamentet, Rådet, Det Økonomiske og Sociale Udvalg 
og Regionsudvalget, efter at det i artikel 5 nævnte udvalg har undersøgt denne 
evalueringsrapport, der udfærdiges af uafhængige eksperter på grundlagf af de 
resultater, der er opnået ved gennemførelsen af de i artikel 2 nævnte aktionslinjer. 
Kommissionen kan på grundlag af disse resultater fremsætte forslag om justering af 
programmets forløb. 
Artikel 7 
Dette program kan være åbent for deltagelse, normalt uden økonomisk støtte fra 
Fællesskabet, for juridiske personer, der er etableret i tredjelande, og for internationale 
organisationer, hvor sådan deltagelse bidrager effektivt til gennemførelsen af 
programmet, og idet der tages hensyn til princippet om gensidighed. 
Artikel 8 
Denne beslutning er rettet til medlemsstaterne. 
Udfærdiget i Bruxelles, den På Rådets vegne 
Formand 
Side 31 
BILAG I 
AKTIONSLINJER FOR INFO2000 
AKTIONSLINJE 1 Stimulering af efterspørgsel og mobilisering af de 
europæiske brugere 
Manglende kendskab til nye multimedieinformationsprodukters og multimedietjenesters 
protentiale er stærkt medvirkende til at begrænse efterspørgslen. Denne aktionslinje 
bidrager til at afhjælpe denne situation ved at tilføje en europæisk dimension til de 
aktiviteter vedrørende mobilisering og brugergrupper, som finder sted på nationalt eller 
regionalt plan. Der vil blive lagt særlig vægt på en favorisering af de mindst 
begunstigede og mest perifere regioner i Unionen. 
1.1 Oprettelse af nye markeder ved at mobilisere bestemte brugergrupper på 
europæisk plan 
Under IMPACT-programmet blev der skabt et net af organisationer i medlemsstaterne 
med et ansvar for at gennemføre mobiliserings- og informationskampagner vedrørende 
nye informationstjenester. I de forskellige medlemsstater udføres denne rolle af 
forskellige organisationer, herunder handelskamre, faglige organisationer eller 
offentlige organer. Ved at arbejde i et europæisk net bliver disse organisationer i stand 
til at føje en europæisk dimension til deres aktiviteter. 
Denne vellykkede formel vil blive fortsat og udvidet under INFO2000. Fællesskabets 
deltagelse i nettet som en katalysator og koordinator tilfører de enkelte aktiviteter værdi 
og sætter dem ind i en klar europæisk sammenhæng. Ud over at give økonomiske støtte 
til bestemte aktiviteter med en europæisk dimension vil Kommissionen opmuntre til 
udveksling af know-how og erfaring, til brug af almindelige kommunikations- og 
informationsfaciliteter og til samarbejde mellem de forskellige organisationer om fælles 
projekter. 
Organisationerne i nettet skal udføre følgende opgaver: 
• skabe adgang til informationsbaser og -kataloger i hele Den Europæiske Union; 
• anvise og lette adgangen til de europæiske informationsmotorveje 
• rådgive brugere om kilder, der kan opfylde deres behov for multimedieindhold på 
nationalt og internationalt plan, 
• organisere koordinerede europæiske mobiliseringskampagner på nationalt eller 
regionalt plan, 
• stimulere oplæring af brugere. 
De vigtigste målgrupper for aktionerne er små og mellemstore virksomheder og 
biblioteker. Den faktiske udvælgelse af bestemte målgrupper vil blive overladt til de 
berørte nationale og regionale organisationer, da de er tættest på målgrupperne. 
Side 32 
Efter indkaldelse af forslag vil mellem 30 og 50 organisationer blive udvalgt til at 
deltage i nettet. Udvælgelseskriterierne vil bl.a. omfatte kendskab til det lokale 
informationsmarked, samhørighedsforhold med de forudsete målgrupper og vilje til at 
arbejde i et europæisk net. Der opfordres til at iværksætte aktioner, som stimulerer 
kvinders interesse i nye informationstjenester. 
Netværket vil samarbejde med andre relevante nationale organisationer. Det vil stå i 
tæt kontakt med andre EU-støttede organer og net, såsom projektkontoret for 
informationssamfundet (ISPO), de europæiske informationscentre (EIC), nettet for 
erhvervssamarbejde (BC-NET), centre under Value-programmet og 
uddannelsespartnerskaber mellem universiteter og virksomheder (UETP). 
Organisationer fra disse netværk kan udvælges ved indkaldelsen af forslag, og man vil 
bestræbe sig på at undgå parallelle eller overlappende net. En tæt synergi og afledte 
resultater vil også blive søgt med de aktiviteter, der gennemføres under det fjerde 
forskningsprogram, såsom applikationsprogrammerne ACTS og Telematics. 
1.2 Udvikling af tværeuropæiske brugergrupper 
Det er vigtigt med en blomstrende efterspørgsel for at udvikle et sundt marked for 
avancerede informationsprodukter og -tjenester såsom multimedier. I lyset af de hastige 
ændringer på informationsmarkedet, kan en regulær dialog mellem udbydere og 
brugere kan lette overgangen. Udbudssiden er generelt bedre organiseret end 
brugersiden, både på nationalt og europæisk plan. I to af de tre sektorer, der udgør 
multimedieindustrien - informationsteknologi og telekommunikation - organiserer man 
sig i stigende grad på brugersiden både på nationalt og europæisk plan. 
I multimedieindustriens tredje sektor - indholdsindustrien - står efterspørgselssiden 
splittet og mindre organiseret. Historisk set har der været et indirekte forhold mellem 
indholdsudbydere og -brugere, dvs. gennem mellemled. Situationen ændres imidlertid 
under indflydelse af de nye kommunikationsnet. Også i indholdsektoren mærker man i 
stigende grad et behov for at udvikle direkte relationer mellem udbydere og brugere. 
På nationalt plan, er faglige organisationer og erhvervsorganisationer begyndt at 
undersøge spørgsmålet. For at udviklingen af det europæiske 
multimedieindholdsmarked kan blive vellykket, er det imidlertid vigtigt, at der også 
dukker brugergrupperinger op på europæisk plan. 
De aktioner, der forudses under INFO2000, sigter mod at stimulere denne proces ved 
at tilskynde til samarbejde og udveksling af erfaring mellem nationale brugergrupper 
for derigennem at tilskynde til etablering af europæiske grupperinger. Der vil blive 
udviklet særlige foranstaltninger til afhjælpning af brugernes største problemer -
eksempelvis kvalitetssikring og erstatningsansvar. Nettet af bevidste organisationer vil 
blive benyttet til at analysere situationen i de enkelte medlemsstater, og det vil .spille en 
katalytisk rolle for udviklingen af tværeuropæiske brugergrupper. 
AKTIONSLINJE 2 Udnyttelse af den information, der findes hos Europas 
offentlige sektor 
Informationer hos den offentlige sektor i Europa er en skjult ressource, der kan 
udnyttes. Den offentlige sektor indsamler og producerer enorme mængder af 
Side 33 
information, som for en stor dels vedkommende har interesse for enkeltpersoner og 
virksomheder, og som kan udgøre råmaterialet for de værditilførte 
informationstjenester, der produceres af den private sektors indholdsindustri. De 
offentlige statistiktjenester på regionalt, nationalt eller europæisk plan er eksempler 
herpå. 
Tre aktionssæt vil være særligt gavnlige i bestræbelserne på at støtte den offentlige 
sektor i denne rolle og i forbindelse med udnyttelsen af dens potentiale på europæisk 
plan: 
• udvikling af fæles politikker for adgang til og udnyttelse af information hos den 
offentlige sektor, 
• sammenkædning af oversigter over information hos den offentlige sektor i Europa, 
• mobilisering af indholdsressourcer hos den offentlige sektor. 
Der vil blive lagt særlig vægt på at give bedre adgang fra Unionens perifere regioner. 
2.1 Udvikling af politikker for adgang til og udnyttelse af information hos den 
offentlige sektor i Europa 
Der gælder meget forskellige regler for adgang til information hos den offentlige sektor 
i medlemsstaterne, og i nogle tilfælde findes der slet ingen regler. I takt med 
overgangen til informationssamfundet vil denne situation kunne udgøre en hindring for 
enkeltpersoners og virksomheders deltagelse og medføre en skæv fordeling af 
muligheder. Derfor er der behov for initiativer på EU-plan, der skal forbedre adgangen 
til og øge mulighederne for at udnytte information hos den offentlige sektor - særlig for 
informationsressourcer af europæisk interesse. 
Kommissionen vil i tæt samarbejde med medlemsstaterne og markedsaktørerne 
udarbejde en grønbog med analyse af situationen i de forskellige medlemsstater, EU's 
stilling i en global sammenhæng og de forskellige muligheder for at samordne de 
nationale fremgangsmåder. For at skabe et grundlag for denne grønbog vil der blive 
foretaget sammenlignende undersøgelser af de nationale situationer, og der vil ske en 
tilskyndelse til udveksling af nationale erfaringer. 
2.2 Sammenknytning af oversigter over information hos den offentlige sektor i 
Europa 
I en række medlemsstater tages der initiativ til at forbedre adgangen til information hos 
den offentlige sektor. I det europæiske informationssamfund må det tilsikres, at den 
relevante information hos den offentlige sektor bliver lettere tilgængelig for alle 
europæiske borgere og virksomheder, der måtte ønske denne information. 
Kommissionen vil stimulere initiativer om at producere oversigter over information hos 
den offentlige sektor i et fælles format, så de kan kædes sammen, og således at man 
kan få let adgang til dem fra hele Europa. 
Efter en indkaldelse af forslag vil der blive givet støtte til pilotprojekter, der indeholder 
ovennævnte karakteristika. Disse pilotprojekter kan omhandle transnationale 
kombinationer af eksisterende nationale, regionale eller lokale oversigter og ressourcer 
Side 34 
såvel som samarbejde om produktion af nye oversigter. Der vil navnlig blive tilskyndet 
til pilotprojekter baseret på offentlige/private partnerskaber som omfatter flersprogede 
løsninger. 
2.3 Udnyttelse af indholdsressourcer hos den offentlige sektor 
Europa er i rigt mål velsignet med, hvad der kunne kaldes "informationssamlinger" 
under den offentlige sektors kontrol - f.eks. i museer, biblioteker, ophavsrets- og 
patentregistreringssystemer, uddannelsesinstitutioner, historiske arkiver og 
arkitektoniske og industrielle genstande. Disse informationssamlinger må udnyttes, hvis 
Europa skal foretage en kommerciel udnyttelse af disse kulturelle og økonomiske 
aktiver, og hvis Europa skal udnytte de avancerede teknologiers potentiale i den 
offentlige sektors tjeneste. Informationssamlingerne er centrale for Unionens styrke i 
det globale informationssamfund, og deres kommercielle og strategiske potentiale er 
allerede blevet understreget af en række handler, hvorved kontrollen med nogle 
informationssamlinger er overgået til private virksomheder, som ikke alle har været 
europæiske. 
De fleste informationssamlinger foreligger stadig i analog form, men de digitaliseres i 
stigende grad. INFO2000-programmet sigter mod at mobilisere disse digitale samlinger 
med henblik på udnyttelse i den private sektor. 
Med dette formål for øje vil Kommissionen støtte etableringen af europæiske oversigter 
over eksisterende digitale informationssamlinger og stimulere til en netsammenkobling 
af disse oversigter på europæisk plan. Til dette formål skal der defineres et fælles 
standardformat for sådanne oversigter samt en integration med systemer for handel med 
intellektuel ejendomsret. Der vil blive givet støtte til oprettelse af oversigter og 
integration af disse med handelssystemer for intellektuel ejendomsret på baggrund af 
indkaldelser af forslag. Der vil blive udviklet beslægtede standarder og specifikationer 
gennem undersøgelser og med hjælp af ekspertgrupper bestående af de involverede 
aktører. 
AKTIONSLINJE 3 Aktivering af Europas multimediepotentiale 
Overgangen "fra skrift til skærm" ændrer hurtigt og fundamentalt strukturen i 
indholdsindustrien og de roller, de forskellige aktører spiller inden for denne. 
Internationalisering og multimedier er nøgleord i denne henseende. Indhold som sådan 
og nye måder at skabe, pakke og markedsføre det på bliver i stigende grad de vigtigste 
elementer bag disse ændringer. 
Det er hovedsageligt de berørte industrier, som har ansvaret for at håndtere disse 
ændringer og udnytte de opståede muligheder. Bortset fra et begrænset antal store, 
internationale virksomheder består indholdssektoren i Europa i dag hovedsageligt af 
små og mellemstore virksomheder, som har problemer med at tilpasse sig den hurtige 
udvikling på det internationale multimediemarked. Dertil kommer de store 
omkostningerne ved produktion af multimedieprodukter i høj kvalitet samt hensynet til 
det europæiske marked, der er opdelt i sproglige og kulturelle områder. Det er derfor 
sværere at nå den kritiske masse, der er nødvendig for at hente de oprindelige 
investeringer hjem igen. 
Side 35 
De europæiske multimedieproducenter, der ofte er vant til at arbejde på nationalt eller 
regionalt plan, er derfor dårligt stillet i forhold til deres konkurrenter fra andre dele af 
verden. Udnyttelsen af det indre markeds potentiale vil derfor have afgørende 
betydning for den internationale konkurrenceevne. 
Denne aktionslinje har til formål at mindske de europæiske producenters handicap på 
det spirende multimediemarked ved at: 
• stimulere til frembringelse af europæisk multimedieindhold af høj kvalitet, 
• tilskynde til en praktisk indgangsvinkel til handel med multimedierettigheder, 
• udvikle og udveksle de bedste erhvervserfaringer. 
3.1 Stimulering af europæisk multimedieindhold af høj kvalitet 
Produktionen af nyt europæisk multimedieindhold vil blive stimuleret på tre strategiske 
områder: økonomisk udnyttelse af Europas kulturelle arv, erhvervstjenester for små og 
mellemstore virksomheder og grafisk information. Under IMPACT-programmet har 
pilotaktioner på disse områder illustreret de problemer, der er forbundet med en 
tværeuropæisk indgangsvinkel, og de danner grundlaget for yderligere aktioner under 
INFO2000. 
Flersprogede interaktive multimedieprodukter kan bygge på rigdommen af tilgængeligt 
europæisk indhold, samtidig med, at de sproglige barrierer og andre begrænsninger i 
nationale og regionale markeder overvindes. Bortset fra de økonomiske fordele vil 
stærk europæisk erhvervsaktivitet på dette område sandsynligvis være medvirkende til 
at sikre en kulturel identitet og sproglig mangfoldighed. Det vil også øge 
offentlighedens forståelse for Europas kulturelle mangfoldighed på tværs af 
medlemsstaterne og regionerne. 
På ovenstående områder - Europas kulturarv, erhvervstjenester for SMV'er og 
geografisk information -vil der blive iværksat indkaldelser af forslag for at støtte de 
første, ikke-kommercielle faser af tværeuropæiske multimedieindholdsudviklinger. 
Denne støtte skulle kunne hjælpe de berørte virksomheder med at overvinde de 
specifikke barrierer i forbindelse med flersproget og flerkulturelt (gen)brug af indhold 
og tværnationalt samarbejde. Disse første faser ville omfatte definition af produkter og 
partnere, licensaftaler, planlægning af fælles distribution etc. frem til og med 
fremstillingen af en prototype. 
Der vil blive givet støtte til projekter, som viser, at en transeuropæisk, flersproget og 
tværkulturel indgangsvinkel lader sig gennemføre, som indeholder et risikoelement, der 
har en stærk katalytisk effekt på markedsudviklingen, og som indebærer betydeligt 
brugerengagement. Særlige supplerende incitamenter kan tilvejebringes for åt tilskynde 
små og mellemstore virksomheder og mindre gunstigt stillede regioner til at deltage. 
Indkaldelserne af forslag vil blive nøje koordineret med EU-programmerne RAPHAËL 
og det integrerede program til fordel for SMV'er og håndværkssektoren samt med de 
sektorpolitiske aktioner inden for områderne handel, turisme og samfundsøkonomi. 
Side 36 
3.2 Handel med intellektuelle ejendomsrettigheder til multimedier 
Historisk set er administrationen af rettigheder organiseret efter sektor (tekst, lyd, 
billede, video etc.) og efter land. Med den nye multimedietidsalder bliver denne 
situation en stadig større hindring for udviklingen af multimedieindholdsmarkeder, da 
den tid og indsats, der kræves for at identificere og erhverve de forskellige rettigheder, 
stiger kraftigt med antallet af involverede datatyper og antallet af lande, hvor 
rettighedshaverne befinder sig. Det er de små virksomheder og de nye på 
mediemarkedet, der lider mest under det nuværende system, da de kan have behov for 
at genbruge eksisterende materiale. 
Udviklingen af tværeuropæisk multimedieindhold kræver ofte bidrag fra flere 
medlemsstater. Effektive mekanismer til handel med multimedierettigheder på 
europæisk plan er derfor af stor betydning for udviklingen af den europæiske 
multimedieindholdsindustri. 
Der vil blive iværksat en indkaldelse af forslag til pilotprojekter, som skaber 
grundlaget for elektronisk handel med multimedierettigheder på tværs af grænserne. 
Der vil endvidere blive iværksat undersøgelser for at bestemme, hvordan forskellige 
systemer for handel med intellektuelle ejendomsrettigheder til multimedier i Europa 
kan arbejde sammen. Som en hjælp til små og mellemstore virksomheder vil der på 
baggrund af de bedste erhvervserfaringer blive udviklet praktiske værktøjer til 
erhvervelse, udnyttelse og beskyttelse af multimedierettigheder. Aktionerne vil bygge 
på de relevante aktiviteter vedrørende forskning og teknologisk udvikling under det 
fjerde rammeprogram. 
Skønt man ikke skal undervurdere problemerne med at nå til enighed, kan det på langt 
sigt være nødvendigt at harmonisere og rationalisere de juridiske krav. 
3.3 Udvikling og udveksling af de bedste erfaringer fra erhvervspraksis 
Der vil blive ydet støtte til aktioner, der sigter mod at udvikle og udveksle de bedste 
erfaringer fra erhvervspraksis på europæisk plan. Sådanne aktioner vil omfatte 
beskrivelser af erhvervsprocesser og -modeller, der er relevante for indholdsindustrier, 
såsom procedurer for erhvervelse af intellektuelle ejendomsrettigheder og 
værdiansættelse og styring af indholdsaktiver og udveksling af erfaringer fra 
multimedieforbrugerpaneler, der har testet og evalueret multimedieprodukter og -
tjenester. 
Disse aktiviteter vil blive gennemført gennem en kombination af undersøgelser, 
arbejdskurser, seminarer og publikationer. De relevante organisationer i den 
europæiske informationsindholdsindustri vil blive snævert knyttet hertil. 
4. Støtteaktioner 
Programstøtteaktionerne sigter mod at forstærke virkningerne af programmets 
kerneaktioner ved at behandle en række horisontale emner, der er relevante for 
programmet som helhed. 
Side 37 
4.1 Overvågning og analyse af multimedieindholdsmarkedet 
Med regelmæssige mellemrum vil der blive indkaldt erfarne eksperter fra 
indholdsindustrien, brugersamfundene og medlemsstaterne, som skal overvåge, 
analysere og diskutere multimediernes indvirkning på indholdsindustrien og de 
forskellige aktører i informationsværdikæden. I forbindelse med disse møder vil der så 
vidt muligt blive benyttet moderne multimedieinformations- og 
multimediekommunikationsfaciliteter. 
Sammensætningen af møderne vil afspejle de forskellige segmenter i 
indholdsproduktion, -distribution og -anvendelse i Den Europæiske Union samt de 
mange lovgivningsmæssige aspekter (f.eks. beskyttelse af personoplysninger), der 
berører indholdsdimensionen. Det vil således være et brændpunkt for debatter, 
erfaringsudveksling og samarbejde mellem de forskellige sektorer i 
informationsindholdsindustrien, mellem europæiske og nationale politiske 
beslutningstagere og mellem informationsindholdsmarkedets udbyder- og brugerside. 
På møderne vil der blive fokuseret på: 
• langsigtede scenarier, som opdateres, når dette berettiges af væsentlige 
internationale udviklinger inden for markeder, teknologier, industrier og politik, 
• nøgleemner af fælles interesse for markedsaktører fra forskellige sektorer og fra 
forskellige medlemsstater, f.eks. lovgivningsmæssige aspekter og kvalitetssikring 
• hindringer for markedsudviklingen og anbefalinger til de berørte industrier, 
forvaltninger og brugere om, hvordan disse hindringer kan overvindes 
• gennemførelsen af INFO2000, udarbejdelse af anbefalinger og henstillinger 
vedrørende forløb og prioritering. 
Der vil blive udført undersøgelser, som følger ændringerne på det europæiske og det 
internationale indholdsmarked og giver dybdegående analyser af nøgleelementer. 
4.2 Udbredelse af brugen af standarder for multimedieindhold 
Standarder for strukturering og præsentation af information og standarder for 
indholdskodning, herunder terminologi, er af afgørende betydning for at lette 
udvekslingen af dokumenter og publikationer og for at muliggøre udnyttelse, adgang, 
vedligeholdelse og genanvendelse af informationsindhold. 
Arbejdet på dette område, der startede under IMPACT-programmet, vil blive fortsat og 
udvidet. Aktioner, der mobiliserer brugerne og stimulerer anvendelsen af eksisterende 
indholdsstandarder, vil blive støttet gennem arbejdskurser og elektroniske fora og 
gennem udgivelsen af rapporter på papir og i elektronisk form. 
4.3 Tilskyndelse til udvikling af færdigheder på europæisk plan 
Med henblik på at stimulere færdighedsudvikling vil de relevante europæiske 
sammenslutninger blive tilskyndet til at udvikle og gennemføre foranstaltninger, der 
skal udstyre de europæiske indholdsudbydere med de færdigheder, der er nødvendige 
for at træde ind i multimedie- og interaktivitetstidsalderen. Støtteberettigede aktioner 
vil normalt være baseret på en tretrins fremgangsmåde: 
Side 38 
• identifikation af de mest påtrængende uddannelsesbehov, 
• udvikling af pilotordninger til afprøvning af de foreslåede aktioners effektivitet og 
virkning, 
• lancering af aktiviteterne i de relevante dele af indholdsindustrien og i 
uddannelsessystemerne. 
De første to trin kan støttes under INFO2000. Det tredje trin falder ind under 
programmer som SOCRATES og LEONARDO, hvorved der opnås betydelige 
multiplikatoreffekter. 
Indholdsindustrien vil i stort omfang blive rådspurgt for at identificere presserende 
behov og nøgleområder. Repræsentanter for universiteter og 
faguddannelsesinstitutioner vil blive nært knyttet til disse initiativer. EU's rolle vil 
hovedsageligt bestå i at stimulere, koordinere og muliggøre denne proces. 
Side 39 
BILAG H 
VEJLEDENDE SPECIFIKATION AF UDGIFTER 
1. Stimulering af efterspørgsel og mobilisering af brugerne 30-40% 
2. Udnyttelse af den information, der findes hos Europas offentlige sektor 18-23 % 
3. Aktivering af Europas multimediepotentiale 33-45% 
4. Støtteaktioner 7-12% 
I alt 100% 
Denne opdeling udelukker ikke, at et projekt eventuelt kan relateres til flere aktiviteter. 
Side 40 
BILAG m 
MIDLER TIL GENNEMFØRELSE AF INFO2000 
1. Kommissionen vil gennemføre programmet i overensstemmelse med det tekniske 
indhold, der er angivet i bilag I. 
2. Programmet vil blive iværksat gennem indirekte aktion og i videst muligt omfang 
på grundlag af omkostningsdeling. Fællesskabets økonomiske bidrag til projekter 
med omkostningsdeling vil normalt ikke overstige 50% af projektets omkostninger, 
med en deltagelsesprocent, der nedsættes i takt med, at projektet gennemføres. 
Særlige supplerende incitamenter kan ydes med henblik på at tilskynde SMV'er 
samt mindre gunstigt stillede regioner til at deltage. 
3. Udvælgelse af projekter med omkostningsdeling vil normalt ske på grundlag af de 
sædvanlige indkaldelser af forslag, der offentliggøres i De Europæiske 
Fællesskabers Tidende. Indholdet i indkaldelserne af forslag vil blive defineret i 
nært samråd med de pågældende eksperter og i overensstemmelse med den 
procedure, der er omtalt i beslutningens artikel 5. Det vigtigste kriterium for støtte 
til projekter gennem indkaldelser af forslag vil være deres potentielle bidrag til 
opfyldelse af programmets målsætninger. Gennemførelsesprocedurerne vil tage 
hensyn til interesserne hos alle former for markedsoperatører og lette deres 
deltagelse i programmet. 
4. Kommissionen kan også gennemføre en mere fleksibel finansieringsordning end 
indkaldelser af forslag for at tilskynde til etablering af partnerskaber, især med 
deltagelse af SMV'er og organisationer i mindre gunstigt stillede regioner, eller til 
andre forberedende aktiviteter i forskellige segmenter af 
informationsindholdsmarkedet. Denne ordning kan eventuelt gøres permanent. 
5. Kommissionen vil åbne mulighed for undtagelsesvist at overveje ikke-indkaldte 
projektforslag, der indebærer en særligt lovende og betydningsfuld udvikling for 
informationsindholdsmarkedet, en yderst innovativ indgangsvinkel eller en 
exceptionel teknologi eller metodik, og som ikke kan præsenteres inden for 
rammerne af den normale procedure for indkaldelser af forslag. Målsætningen om 
at undgå forvridning af markedet vil blive fastholdt. 
6. De under punkt 4 og 5 omhandlede procedurer vil blive gennemført i 
overensstemmelse med proceduren for det rådgivende udvalg (type I) og 
Kommissionens finansforordning. De vil blive offentliggjort i De Europæiske 
Fællesskabers Tidende. 
7. Projekter, der er fuldt finansieret af Kommissionen inden for rammerne af 
undersøgelses- og tjenestekontrakter, vil blive gennemført gennem indkaldelser af 
tilbud i overensstemmelse med Kommissionens finansforordning. Gennemsigtighed 
vil blive opnået gennem offentliggørelse af arbejdsprogrammet og udsendelse af 
dette til handelsforeninger og andre interesserede organer. 
Side 41 
8. I forbindelse med gennemførelsen af programmet vil Kommissionen ligeledes 
foretage forberedelses-, ledsage- og støtteaktiviteter med det formål at opfylde 
programmets generelle målsætninger og de specifikke mål for hver aktionslinje. 
Dette omfatter aktiviteter som bl.a.: undersøgelser og konsulentvirksomhed til 
støtte for programmet; foreløbige aktioner til forberedelse af fremtidige aktiviteter; 
foranstaltninger, der sigter på at lette deltagelsen i programmet samt at lette 
adgangen til de resultater, der tilvejebringes gennem programmet; publikationer og 
aktiviteter til udbredelse, fremme og udnyttelse af resultater; analyse af 
. programmets mulige samfundsøkonomiske konsekvenser og støtteaktiviteter såsom 
iagttagelse og analyse af multimedieindholdsmarkedet, udbredelse af brugen af 
multimedieindholdsstandarder og tilskyndelse til udvikling af færdigheder på 
europæisk plan. 
9. Internationale organisationers deltagelse i dette program kan undtagelsesvis 
finansieres på samme basis som juridiske personer, der er hjemmehørende i 
Fællesskabet. 
Side 42 
FINANSIERINGSOVERSIGT 
1. FORANSTALTNINGENS BETEGNELSE 
INFO2000, et flerårigt fællesskabsprogram til stimulering af udviklingen af en 
europæisk multimedieindholdsindustri og tilskyndelse til anvendelse af 
multimedieindhold i det spirende informationssamfund 
2. BUDGETPOST 
Post B5-723 
3. RETSGRUNDLAG 
Artikel 130 i Traktaten om Den Europæiske Union og Rådets beslutning /95 af . . 
1995. 
4. BESKRIVELSE AF FORANSTALTNINGEN 
4.1 Foranstaltningens generelle formål 
INFO2000-programmet bygger på tre langsigtede, strategiske målsætninger: at lette 
udviklingen af europæisk informationsindholdsindustri; at optimere de nye 
informationstjenesters bidrag til vækst, konkurrenceevne og beskæftigelse i Europa og 
at maksimere avancerede informationstjenesters bidrag til den erhvervsmæssige, sociale 
og kulturelle udvikling af borgerne i Europa. 
Disse målsætninger sigter mod at fastholde, udvide og udnytte Europas styrke inden for 
informationsindhold og samtidig mindske afstanden til vore konkurrenter. De skal 
fremme en sammenhængende udvikling i hele Den Europæiske Union og dermed 
mindske risikoen for, at forskelle i udviklingshastighed fører til en todelt økonomi og 
et samfund bestående af informationsrige og informationsfattige. 
4.2 Varighed 
Programmet vil blive gennemført i perioden 01.01.1996 - 31.12.1999. 
5. KLASSIFIKATION AF UDGIFTER/INDTÆGTER 
5.1 Ikke-obligatoriske udgifter 
5.2 Opdelte bevillinger 
5.3 Indtægtstype: 
Side 43 
Indtægter fra tredjeparter til aktiviteter under aktionslinje 1.1 vil, hvor det er muligt, 
blive genanvendt i henhold til artikel 27.2 i finansforordningen af 21. december 1977, 
senest ændret ved forordning 610/90 af 13. marts 1990. 
6. UDGIFTERNES ART 
6.1100% tilskud 
Projekter, der er fuldt finansieret af Fællesskabet, vil blive gennemført i form af 
indkaldelser af licitationstilbud i overensstemmelse med Kommissionens 
finansforordninger. Fuld finansiering vil almindeligvis omfatte aktiviteter som f.eks. 
undersøgelser, workshops og seminarer under aktionslinje 2.1 og 3.2 og 
programstøtteaktioner under aktionslinje 4. Gennemsigtighed vil blive sikret gennem 
offentliggørelse af arbejdsprogrammet og udsendelse heraf til handelsforeninger og 
andre interesserede organer. 
6.2 Tilskud til samfinansiering med andre kilder i den offentlige og private sektor 
Udvælgelse af projekter med omkostningsdeling vil normalt ske på grundlag af 
indkaldelser af forslag, der offentliggøres i De Europæiske Fællesskabers Tidende. 
Denne type finansiering vil omfatte de fleste af de aktiviteter, der er defineret under 
aktionslinje 1, 2 og 3, og navnlig finansiering af pilotprojekter. Indholdet i 
indkaldelserne af forslag vil blive defineret i nært samråd med relevante eksperter og 
det programudvalg, der omhandles i artikel 5 i Rådets beslutning. Det vigtigste 
kriterium for støtte til projekter gennem indkaldelser af forslag vil være deres 
potentielle bidrag til opfyldelse af programmets målsætninger. Fællesskabets 
økonomiske bidrag til projekter medtomkostningsdeling vil normalt ikke overstige 50% 
af projektets omkostninger, med en deltagelsesprocent, der falder i takt med projektets 
gennemførelse. Særlige supplerende incitamenter kan ydes med henblik på at tilskynde 
SMV'er samt mindre gunstigt stillede regioner til at deltage. 
6.3 Rentetilskud Finder ikke anvendelse 
6.4 Andet Finder ikke anvendelse 
6.5 Foreligger der bestemmelse om, at Fællesskabets støtte helt eller delvist skal 
tilbagebetales, hvis foranstaltningen giver det tilsigtede resultat? Nej 
6.6 Medfører foranstaltningen en ændring i indtægtsniveauet? I bekræftende fald 
oplyses det, hvori ændringen består, og hvilken form for indtægter erder tale 
om? Nej 
Side 44 
7. FINANSIEL BETYDNING FOR DISPONIBLE BEVILLINGER TIL 
FORANSTALTNINGER (BUDGETTETS DEL B) 
7.1 Beregningsmetode for de samlede omkostninger ved foranstaltningen 
I de disponible bevillinger, der er nødvendige for at finansiere Fællesskabets bidrag til 
gennemførelsen af INFO2000-programmet, er der taget højde for de økonomiske 
parametre, som er defineret på grundlag af tidligere erfaringer og arten af de aktioner, 
som foreslås med henblik på at gennemføre de specifikke målsætninger, der er 
defineret under punkt 9.1. Disse enhedsomkostninger og aktivitetsniveauer er medtaget 
i overvejelserne ved fastlæggelse af de beløbene i nedenstående tabel. 
7.2 Specifikation over udgifter 
Fordeling af forpligtelsesbevillinger efter aktionslinje i millioner ECU (løbende priser) 
er opstillet i nedenstående tabel. 
AKTIONSLINJE 
Stimulering af efterspørgsel og 
mobilisering af de europæiske brugere 
Udnyttelse af den information, der 
findes hos Europas offentlige sektor 
Aktivering af Europas 
multimediepotentiale 
Programstøtteaktioner 
IALT 1996 
7 
2 
8 
2 
19 1997 
9 
4 
10 
2 
25 1998 
10 
8 
5 
2 
25 1999 
11 
8 
10 
2 
31 IALT 
37 
22 
33 
8 
100 
Ovenstående specifikation tager hensyn til art, omfang og enhedspriser for de enkelte 
aktiviteter beskrevet i detaljer i bilag I i Rådets beslutning. 
7.3 Vejledende forfaldsplan for bevillingerne 
Det samlede beløb, der skønnes nødvendigt for at gennemføre programmet, er 100 
millioner ECU (løbende priser) for perioden 01.01.1996 - 31.12.1999, fordelt som 
følger: 
SITUATION 
UDGANG 
1994 
/ BUDGET 
1995 
/ APB 
1996 
19 IP 
1997 
25 IP 
1998 
25 IP 
1999 
31 IP 
2000 
-IALT 
100 
8. FORHOLDSREGLER MOD SVIG 
Den overordnede overvågning vil blive varetaget af et udvalg bestående af delegerede 
fra medlemsstaterne. Specifikke overvågningskriterier og -procedurer, hvori der tages 
højde for aktionslinjernes art, vil blive udarbejdet ved programmets start og anvendt 
regelmæssigt under programmets gennemførelsesfase. Kommissionen vil, om 
nødvendigt bistået af uafhængige eksperter, verificere, at projekterne og 
Side 45 
undersøgelserne gennemføres korrekt, før der foretages udbetaling, idet der tages 
hensyn til de kontraktlige forpligtelser og principperne for sund forvaltning. Der vil 
blive foretaget administrativ kontrol af administrationstjenesterne i GD XIII, GD XIX 
og GD XX. Revision fra Revisionsrettens side vil ske i overensstemmelse med 
Traktaten. Midtvejs i programmet og ved dets afslutning vil uafhængige eksperter 
udarbejde en-evalueringsrapport om de resultater, der er opnået ved gennemførelse af 
de aktionslinjer, der henvises til i artikel 2 i Rådets beslutning. 
9. OPLYSNINGER OM EFFEKTIVITET I FORHOLD TIL 
OMKOSTNINGERNE 
9.1 Specifikke mål og målgruppe 
Specifikke mål 
Med henblik på at opfylde de generelle mål, der er defineret under 4.1., vil 
INFO2000-programmet stimulere efterspørgslen efter og anvendelsen af 
multimedieindhold og skabe gunstige betingelser for udviklingen af den europæiske 
multimedieindholdsindustri ved at: 
• stimulere efterspørgslen og mobilisere de europæiske brugere 
• udnytte den information, der ligger i Europas offentlige sektor 
• aktivere Europas multimediepotentiale. 
Disse specifikke mål sigter på at fremskynde markedets brug af multimedieprodukter 
og -tjenester ved at mobilisere brugerne; på at frigøre det økonomiske og kulturelle 
potentiale, der ligger i information hos den offentlige sektor, og på at styrke den 
internationale og tværeuropæiske dimension i den spirende europæiske 
multimedieindholdsindustri. 
Målgruppe 
Deltagerne vil blive fundet både blandt brugere og leverandører, primært inden for 
indholdsrelaterede aktiviteter i informationsværdikæden. De, der beskæftiger sig med 
slutbrugerudstyr, kommunikations-software og -hardware og produktionsværktøjer, vil 
blive opfordret til at deltage på grundlag af de specifikke bidrag, de kan yde til 
programmet. 
9.2 Begrundelse for foranstaltningen 
Subsidiaritet 
De foreslåede aktioner er baseret på subsidiaritetsprincippet for så vidt angår 
Fællesskabets/medlemsstatens og den offentlige/private sektors rolle som beskrevet i 
Kommissionens handlingsplan "Europas vej til Informationssamfundet" (KOM(94)347 
af 19.7.94). I overensstemmelse med artikel 3B i Maastricht-Traktaten vil 
programaktiviteten alene være rettet mod områder, hvor der kan opnås en europæisk 
værditilvækst. 
Side 46 
For at sikre, at aktionerne passer ind i den globale kontekst, vil der blive lagt særlig 
vægt på at kæde dem sammen med aktuelle G7-initiativer og relevante aktiviteter fra 
organisationer såsom OECD, WTO, Verdensorganisationen for Intellektuel 
Ejendomsret (WIPO) og Europarådet. 
Synergien mellem nationale og europæiske indholdspolitiske initiativer vil blive 
favoriseret. Bortset fra økonomisk støtte til specifikke aktiviteter med en europæisk 
dimension vil Kommissionen tilskynde til udveksling af know-how og erfaring, brugen 
af fælles kommunikations- og informationsfaciliteter og samarbejde mellem de 
forskellige organisationer i fælles projekter. Sammen støtter de foreslåede aktioner en 
yderligere konsolidering af det indre marked. De skaber mulighed for stordriftsfordele, 
navnlig gennem erfaringsudveksling, fælles pilotprojekter og demonstrationsprojekter, 
og fremme af et tværeuropæisk informationstjenesteudbud, der støtter Fællesskabets 
politik på en lang række områder. De sigter mod at fremme en sammenhængende 
udvikling på tværs af Den Europæiske Union ved at mindske risikoen for, at forskelle i 
udviklingshastigheden fører til en todelt økonomi og et samfund, der består af 
informationsrige og informationsfattige. 
Aktivitetsformer 
Omkostninger til aktiviteter vil blive holdt så lavt som muligt gennem adgang til 
konkurrencemekanismer i form af indkaldelser af forslag og tilbud. Kommissionens 
bidrag til aktioner med omkostningsdeling vil normalt ikke overstige 50%. 
Dobbeltarbejde søges undgået, og synergieffekten med igangværende arbejder på 
nationalt og internationalt plan vil blive styrket gennem omfattende høringer om 
arbejdsprogrammet. Fælles faciliteter vil blive anvendt i størst mulig omfang til at 
støtte rækken af påtænkte aktioner. Ved valg af aktivitetsmåder tages der behørigt 
hensyn til midtvejsevalueringen af IMPACT2-programmet, de retningslinjer, der er 
fastlagt i Bangemann-rapporten og Kommissionens handlingsplan (KOM(94) 347) samt 
resultaterne af forskellige høringer med industri, brugere og repræsentanter for 
medlemsstaterne i forbindelse med udarbejdelsen af nærværende programforslag. 
Sidegevinster og multiplikatorvirkninger 
Der vil sandsynligvis være sidegevinster fra indholdsrelaterede aktioner, da 
indholdsudbudet bidrager til at opnå den kritiske masse for leveringsnetværk. De 
midler, der er afsat til finansiering af pilotprojekter, vil især blive anvendt til at 
tiltrække mulige yderligere finansieringskilder fra de berørte partnere og derved skabe 
en multiplikatoreffekt for udviklingen af det europæiske multimedieindholdsmarked. 
Usikkerhedsfaktorer 
De vigtigste usikkerhedsfaktorer, som kunne påvirke de konkrete resultater af 
programmet, ligger i det indbyggede teknologitryk/efterspørgselspres og den hast, 
hvormed de lovgivningsmæssige reformer gennemføres, samt disses form. 
9.3 Overvågning og evaluering af foranstaltningen 
Midtvejs i programmet og før dettes afslutning vil uafhængige eksperter udarbejde en 
evalueringsrapport over de resultater, der er opnået ved gennemførelsen af de 
Side 47 
aktionslinjer, der henvises til i artikel 2 i Rådets beslutning. Ved evalueringen skal der 
tages hensyn til udgangssituationen i 1995 som beskrevet i undersøgelsen vedrørende 
vurdering af den aktuelle situation på markedet for elektroniske informationstjenester 
til erhvervsformål i EØS, og de fremskridt, der er gjort i forhold til denne vurderet ud 
fra undersøgelsesopdateringer. 
Ud over evalueringen af udviklingen i forhold til udgangssituationen og 
programaktionernes indvirkning på denne udvikling vil der blive foretaget overvågning 
af et begrænset antal aktivitetsydelsesindikatorer for hver af de aktiviteter, der er nævnt 
i bilag I til Rådets beslutning. Blandt de vigtigste ydelsesindikatorer kan nævnes: 
For aktionslinje 1, stimulering af efterspørgslen og mobilisering af de europæiske 
brugere: effektivitet og nyttevirkning for nationale organisationer, hvis formål er at 
udbrede kendskabet; omfang, kvalitet og kendskabsniveau og uddannelsesaktivitet samt 
grad og kvalitet af erfaringsudveksling og samarbejde. 
For aktionslinje 2, udnyttelse af den information, der findes hos Europas offentlige 
sektor: pilotprojekters katalysatoreffekt, hvad angår standardiseringen af nationale 
tjenester og ressourcer, netværksmæssig sammenkobling af oversigter, integrationsgrad 
mellem oversigter og systemer til handel med intellektuelle ejendomsrettigheder, 
omfanget af offentlige/private fællesprojekter. 
For aktionslinje 3, Aktivering af Europas multimediepotentiale: pilotprojekters 
katalysatoreffekt, hvad angår antallet af involverede virksomheder, omfanget af 
SMV'ers og mindst begunstigede områders deltagelse, tværnationalt/tværsektoralt 
samarbejde, samarbejde mellem den offentlige og private sektor og handelen med 
intellektuelle ejendomsrettigheder på tværs af landegrænser. 
9.4 Budgetsammenhængen 
Denne operation er omfattet af den økonomiske programplanlægning for GD XIII i de 
relevante år. 
Målsætningerne for den foreslåede operation svarer til de bredere målsætninger, der er 
defineret i GD Xm's økonomiske programplanlægning og til de målsætninger, der er 
gældende for udviklingen af det europæiske informationssamfund som omhandlet i 
Kommissionens handlingsplan (KOM(94) 347 endelig udgave af 19. juli 1994) 
"Europas Vej til Informationssamfundet - En Handlingsplan". 
Side 48 
10. UDGIFTER TEL ADMINISTRATION 
10.1 Forøgelse af Kommissionens personale 
Det vurderes, at der ud over det personale, som har tilknytning til IMPACT2-
programmet,-er behov for en yderligere tildeling af 3 A-, 1 B- og 2 C-stillinger, der 
skal besættes uden hensyn til, hvorfra ansøgerne kommer. 
10.2 De afledte drifts- og personaleudgifter 
Følgende årlige driftsudgifter forudses: 
10.2.1. Udstationerede nationale eksperter 
A-1520 Samlet udgift: ECU 210.000 
Udstationering af tre nationale embedsmænd, hver med ansvar for fem medlemsstater, 
vil være påkrævet for at koordinere indholdspolitiske aktioner mellem EU og 
medlemsstaterne. Hertil kommer, at udstationering af tre nationale embedsmænd hver 
med ansvar for et sæt naboprogrammer vil være påkrævet for at koordinere INFO2000 
med andre relevante, supplerende programmer. 
10.2.2. Ekspertmøder 
A-250 Samlet udgift: ECU 324.000 
Med henblik på at støtte arbejdet i forbindelse med ekspertmøderne (4 møder), 
projektaktiviteterne (5 indkaldelser med 1 møde), nettet af nationale organisationer, der 
arbejder for at udbrede kendskabet (3 møder) og brugergrupperne (10 grupper med 1,5 
møder), anmodes der om en samlet mødebevilling på 27 møder, der gennemsnitligt 
andrager ECU 12.000. 
10.2.3 Udvalgsmøder 
A-2510 Samlet udgift: ECU 120.000 
INFO2000-programudvalget, der omtales i Rådets beslutning, vil gennemsnitlig 
afholde 6 møder pr. år, til en gennemsnitlig udgift på ECU 20.000. 
10.2.4 Tjenesterejser 
A-130 Samlet udgift: ECU 240.000 
De samlede omkostninger til tjenesterejser for Kommissionens medarbejdere og 
udstationerede nationale eksperter anslås til ECU 240.000. 
Den faktiske tildeling af de nødvendige administrative ressourcer vil ske på grundlag af 
den relevante Kommissionsafgørelse vedrørende dette spørgsmål med hensyntagen til 
supplerende personale og budgetmidler, som måtte være godkendt af 
budgetmyndigheden. 
Side 49 
INFORMATIONSPLAN 
0. ANSVARLIG TJENESTE 
GDXm-E 
1. EMNE 
INFO2000, et flerårigt EU-program til stimulering af udviklingen af en europæisk 
multimedieindholdsindustri og fremme af anvendelsen af multimedieindhold i det 
spirende informationssamfund. ^^^ 
Kodenummer: 21132.3 
2. BESKAFFENHED OG LOVGRUNDLAG 
Meddelelse fra Kommissionen til Europa-Parlamentet og Rådet vedrørende et flerårigt 
EU-program til stimulering af udviklingen af en europæisk multimedieindholdsindustri 
og fremme af anvendelsen af multimedieindhold i det spirende informationssamfund 
samt forslag til Rådets beslutning vedrørende vedtagelse af et flerårigt EU-program til 
stimulering af udviklingen af en europæisk multimedieindholdsindustri og til fremme af 
anvendelsen af multimedieindhold i det spirende informationssamfund (INFO2000). 
Artikel 130 i Traktaten om Den Europæiske Union 
3. TIDSPLAN 
Europa-Parlamentet, Rådet, Det Økonomiske og Sociale Udvalg samt Regionsudvalget 
opfordres til at tage stilling til meddelelsen og forslaget til Rådets beslutning med 
relevante bilag i andet kvartal af 1995. 
4. INCIDENS OG SANDSYNLIGE REAKTIONER PA DET INITIATIV, DER 
NÆVNES UNDER PUNKT 1 
A) Rådet, Europa-Parlamentet, Det Økonomiske og Sociale Udvalg og 
Regionsudvalget: + 
B) Offentligheden: + 
C) Bestemte offentlige grupperinger: + Programdeltagere skal hentes fra den 
elektroniske indholdsværdikæde, og især fra følgende sektorer: skabelse, udvikling, 
pakning og salg af indhold. 
D) Opinionsdannere: + 
E) Politiske beslutningstagere: + 
5. HENVISNING TEL TILGÆNGELIGE OPNIONSUNDERSØGELSER 
Nej 
Side 50 
6. MULIGHED FOR AT REKVIRERE INFORMATIONSPLAN 
JA, BEGRÆNSET 
Pressemeddelelse JA 
Pressekonference JA 
Offentliggørelse i EFT JA ved Kommissionens vedtagelse af meddelelsen 
ved Kommissionens vedtagelse af meddelelsen 
ved Kommissionens vedtagelse af meddelelsen 
7. BERØRTE GD'er 
Nej 
8. VISERINGER 
a) INFORMATION 
KORRESPONDENT 
GDXm 
Dato: 
Navn: b)GDX c)SPP 
Dato: 
Navn: Dato: 
Navn: 
Side 51 
INFO20001 FORHOLD TIL ANDRE EU-PROGRAMMER 
INFO2000 PROGRAMKARAKTERISTIKA 
INFO2000 er et EU-program, der skal tilskynde Europas indholdsudbydere til at udvikle nye multimedieprodukter og -tjenester samt stimulere brugernes 
efterspørgsel efter disse produkter og tjenester. INFO2000 har til formål at skabe gunstige betingelser for udvikling af den europæiske 
multimedieindholdsindustri, at supplere andre vigtige aktioner, der er bekendtgjort i Kommissionens handlingsplan "Europas vej til Infoimationssamfundet1' 
(KOM(95)347, endelig udgave), herunder liberalisering af telekommunikation og etablering af en klar og stabil rammelovgivning. Med INFO2000 ønsker 
man at fokusere på overgangen fra trykt til elektronisk forlagsvirksomhed samt på de interaktive medier, der dukker frem i disse år. Der er udarbejdet tre 
aktionslinjer til imødegåelse af flaskehalse på markedet og til opfyldelse af brugernes og producenternes behov på dette markedsområde: aktioner til 
stimulering af efterspørgslen og til mobilisering af de europæiske brugere, aktioner til udnyttelse af den information, der ligger i Europas offentlige sektor og 
aktioner til aktivering af Europas multimediepotentiale. 
INFO2000-SAMMENHÆNGE 
IT OG ACTS IT og ACTS dækker over programmer vedrørende infrastruktur-orienteret forskning og teknologisk udvikling inden for informationsteknologier (henvender 
sig til software-teknologier, teknologier til informationsteknologiske komponenter og undersystemer samt multimedieteknologier) og avancerede 
kommunikationsteknologier (henvender sig til den teknologiske basis for interaktive digitale multimedietjenester, fotonbaseret dataoverførsel og -behandling, 
netværksarbejde med høj hastighed, mobilitet og personlig kommunikation, intelligente netværk og service engineering samt kvalitet og sikkerhed inden for 
kommunikationstjenester og -systemer). INFO2000 er derimod indholdsorienteret og koncentreres om brugen af både eksisterende og fremtidige 
teknologier, samtidig med at det mindsker afstanden fra forskning til lancering på markedet. Set i forhold til ACTS-programmet i særdeleshed er INFO2000 
neutral i forhold til leveringskanal og sigter mod at stimulere multimedieindhold for både netværksbaserede løsninger og offline-løsninger. Kort sagt 
stimulerer IT og ACTS den forskning, der er nødvendig for at give bedre "transportmedier" eller informationsinfrastrukturer fremover, mens 
INFO2000 handler om produktion og distribution af indhold samt adgang til indhold via de aktuelle og fremtidige teknologiske transportmedier, som 
er skabt af tidligere forskning. INFO2000 vil således bygge på resultaterne af programmerne IT og ACTS, når og hvis de viser sig. 
TELEMATICS Særprogrammet Telematiksystemer af almen interesse, som omhandler anvendt forskning, netværk og applikationer, fokuserer på applikationer hos den 
offentlige sektor. INFO2000 er neutral i forhold til leveringskanalen og handler om at skabe gunstige betingelser for udvikling af indholdsindustrien i den 
private sektor. Kort sagt stimulerer Telematics anvendt forskning inden for et begrænset antal områder af den offentlige sektor, herunder sundhed, 
uddannelse, transport og biblioteker, hvorved der demonstreres eksempler på områder, der falder ind under det offentlige. Foranstaltninger under 
INFO2000 fokuserer derimod på at skabe gunstige betingelser for udvikling af en europæisk multimedieindholdsindustri i den private sektor og for 
multimedieindholdsmarkedet, hvor informationsprodukter og -tjenester optræder som handelsvarer. 
Side 52 
SOCRATES 
OG 
LEONARDO MEDIA II MEDIA II henvender sig til de specifikke behov i det audiovisuelle segment, som er en sektor i indholdsindustrien. Indholdsindustrien består af de 
virksomheder, der beskæftiger sig med produktion, pakning og distribution af indhold. Indholdsindustrien omfatter på den ene side de forskellige segmenter af 
forlagsvirksomhed inden for trykte medier (aviser, bøger, blade og virksomhedspublikationer) eller elektroniske medier (online-databaser, lyd- og 
billedbaserede informationstjenester (audiotex og videotex), fax- og CD-baserede tjenester, videospil m.v.) samt på den anden side den audiovisuelle industri 
(fjernsyn, video, radio, audio og biografer). INFO2000 vil bidrage til oprettelse af en omfattende europæisk indholdsindustri og henvende sig til 
forlagsvirksomhed inden for trykte såvel som elektroniske medier samt til de indholdspolitiske foranstaltninger, som Kommissionen har foreslået for det 
audiovisuelle segment. INFO2000 drejer sig først og fremmest om overgangen fra trykt til elektronisk forlagsvirksomhed og om de hastigt fremkommende 
interaktive multimedieinformationstjenester. Kort sagt henvender begge programmer sig til forskellige indholdssegmenter, og de foreslår aktioner, som 
er tilpasset de specifikke behov inden for hvert segment i programperioden. På lang sigt vil programaktionerne sandsynligvis smelte sammen på 
grund af konvergensen mellem teknologier, aktører og markeder. 
RAPHAEL RAPHAEL er for det første et instrument under EU's kulturpolitik, mens INFO2000 grundlæggende er et instrument under EU's politik vedrørende 
informationssamfundet. For det andet er RAPHAEL et vertikalt program, der specielt henvender sig til sektoren for kulturarv, mens INFO2000 i det 
væsentlige er et horisontalt program, der behandler mere generelle spørgsmål i forhold til informationssamfundet. For det tredje dækker RAPHAEL over en 
bred vifte af sektorspecifikke politiske aktioner, der har relevans for EU's kulturarvssektor, mens INFO2000 foreslår et begrænset antal aktioner, der 
fokuserer på fælles strukturmæssige problemer indenfor en række sektorer. De to programmer er sammenfaldende på de områder, hvor multimedier bruges 
til at gøre kulturelle værdier tydeligere, lettere tilgængelige og billigere som del af en kulturpolitik (RAPHAEL), samtidig med, at kulturelle værdier udnyttes 
til at udvikle multimedieindholdsindustrien (INFO2000). Kort sagt er INFO2000 og RAPHAËL forskellige på det overordnede politiske plan samt i 
forhold til sektormæssig dækning og rækkevidden af de foreslåede aktioner. Programmerne supplerer imidlertid hinanden på et begrænset område 
vedrørende udnyttelse af europæisk kulturarv gennem multimedier. 
SMV'er OG 
HÅNDVÆRKS­
FAGENE Programmerne SOCRATES og LEONARDO afstikker generelle EU-rammer for politiske aktioner vedrørende teoretisk og praktisk uddannelse inden for de 
sektorer, der berører uddannelsessystemerne og for en lang række økonomiske sektorer, mens INFO2000 fokuserer på multimedieindholdsindustriens 
specifikke behov ved at skabe pilotaktioner, der skal udvides under programmerne SOCRATES og LEONARDO. INFO2000, SOCRATES og LEONARDO 
supplerer således hinanden, da pilotaktioner under INFO2000 på den ene side kan udvides, således at de favoriserer omfattende brug af hensigtsmæssigt 
multimedieindhold i akademiske og erhvervsfaglige uddannelsessammenhænge, mens SOCRATES og LEONARDO på den anden side kan anvendes til 
udvikling af færdigheder inden for multimedieindholdssindustrien. LEONARDO er navnlig rettet mod behovene i udbudssektoren, mens INFO2000 ud over 
færdighedsudviklende aktioner rettet mod multimedieindholdsindustriens udbudsside også foreslår mobiliserings- og uddannelsesaktioner på 
efterspørgselssiden. Kort sagt stimulerer INFO2000 pilotaktioner og eksperimenterende aktioner, mens SOCRATES/LEONARDO skaber 
rammerne for anvendelse i stor målestok. 
Inden for rammerne af Hvidbogen er formålet med det integrerede program til fordel for SMV'er og håndværksfagene at træffe samlede foranstaltninger, der 
skal lette det gensidige samråd mellem medlemsstaterne og om nødvendigt koordinering mellem medlemsstater med henblik på at forbedre erhvervsmiljøet 
gennem en forenkling af de administrative procedurer, fremme af støtteforanstaltninger for virksomheder og identificering af måder, hvorpå Fællesskabet kan 
bidrage til udviklingen af virksomheder. INFO2000 er rettet mod multimedieindholdsindustrien, der hovedsageligt består af SMV'er bortset fra et begrænset 
antal internationale aktører. Formålet med INFO2000 er at stimulere denne sektor og dens brugere. Kort sagt supplerer det integrerede program og 
INFO2000 fuldt ud hinanden i bestræbelserne på at forbedre konkurrenceevnen for SMV'er i Europa. 
Side 53 


ISSN 0254-1459 
K0M(95) 149 endelig udg. 
DOKUMENTER 
DA 15 
Katalognummer : CB-CO-95-170-DA-C 
ISBN 92-77-88126-7 
Kontoret for De Europæiske Fællesskabers Officielle Publikationer 
L-2985 Luxembourg